KIWEDDE! Bobi Wine ali mu ssanyu, Gavumenti etuukiriza ekirooto kye, Barbie ali mu kweteekateeka - Galaxy FM 100.2\nKIWEDDE! Bobi Wine ali mu ssanyu, Gavumenti etuukiriza ekirooto kye, Barbie ali mu kweteekateeka\nGavumenti ewadde omukisa omubaka we Kyadondo East mu Palamenti Robert Kyagulanyi Ssentamu amanyikiddwa nga Bobi Wine okutukiriza ekirooto kye.\nBobi Wine y’omu ku bannayuganda abakulembeddemu Okunga abantu okwewandiisa okufuna Densite y’eggwanga, okusobola okwetaba mu kulonda kwa 2021.\nBobi Wine bwe yabadde ku mukutu ogwa CNN yagambye nti alina essuubi okwesimbawo ku bwa Pulezidenti bw’eggwanga mu 2021 okusindikiriza ssentebbe w’ekibiina kya NRM Yoweri Kaguta Museveni.\nAgamba nti mu Uganda, abavubuka bebasinga obungi era singa bewandiisa okufuna ‘ndaga muntu’, basobola okukyusa obuyinza mu 2021.\nMu mbeera eyo, olunnaku olwaleero, ekitongole ekivunaanyizibwa densite ekya ‘National Identification and Registration Registry’ (NIRA) lwe kitandika okuwandiisa abantu okufuna Densite okumala emyezi esatu (3).\nOmwogezi w’ekitongole kya NIRA, Gilbert Kadiro, agamba nti okuwandiisa abantu kuteekeddwa ku muluka, ggoombolola ne ku bitebe bya Kampala Capital City Authority (KCCA) mu Kampala eri abantu abatalina Densite okuva ku myaka 16 okudda wagulu.\nKadiro era agambye nti okwewandiisa kutandiika olunnaku olwaleero ku Mmande nga 11, Febwali, 2019 era akubiriza abantu bonna abatalina Densite okwewandiisa.\nMungeri y’emu agambye nti waliwo abantu abewandiisa kyokka ne balemwa okuggyayo Densite zabwe, balina omukisa okuzifuna mu kiseera kino nga bawandiisa abantu.\nBobi Wine bw’aba alina ekirowoozo nti singa bannayuganda bafuna Densite ne bajjumbira okulonda mu 2021 ayinza okulya obwa Pulezidenti, mu kiseera kino mukyala we Barbie Itungo ali mu kweteekateeka ku asemberedde okufuna obwa First Lady.


Bukedde Online - Abayimbi bakubye oluyimbalw'amazaalibwa ga Kabaka\nKkampuni ya Pioneer baasi bagiroopye\nAdded 13th April 2013\nAbayimbi ab’enjawulo beegasse ne bakuba oluyimba okumuyozaayoza era lugenda bwe luti;\nAYI Ssaabasajja nze JB Walusimbi Katikkiro wa Buganda wamu n’Obuganda bwonna tukuyozaayoza okutuuka ku mazaalibwa go ag’omwaka guno; Tukwagaliza obuwanguzi ate n’okukulembera awamu n’enkulaakulana ey’omuggundu… Ayi Ssaabasajja wangaala…\nEkiddibwamu: Ehehe…Mazaalibwa ga Ssaabasajja empologoma Kabaka wange,\nAwangaale omwana wa Muteesa mulabe Luwangula Mpologoma yange…\n1Nze omuzaana wo Cathy Kusaasira, Ssaabasajja nkwagaliza birthday yo ennungi, okulaakulanye\nObuganda, osomese Obuganda, olamule Obuganda ku Nnamulondo yo, happy birthday.\n2 Nze omukooza wo Saava nkwebaza mu buli mbeera totulekererangako, njagala okukuwaana ennyo, njagala okukuyozaayoza nga nsaba Allah akuwangaaze…\nTukyozaayoza, tukwagaliza, tukusanyukirako Ssaabasajja ku mazaalibwa go…\n3 Chris Evans Kaweesi, omuziro Nte omukiina agulidde n’ekyuma akiridde… Ayi Beene mbadde ngaleeta omulaalo aganywedde mbaagaliza amazaalibwa amalungi.. .\n4 Ayi Beene nvunnamye Bebe Cool Omuganda Owenkima nkwagaliza amazaalibwa amalungi\nHappy birthday ehehe…\nHaruna Mubiru ng'ayimba\n5 Ayi Ssaabasajja Kabaka nze musajja wo Haji Ahmed Bamweyana nneegatta ku Katikkiro, bajjajjaffe\nAbataka, abaana b’engoma n’Obuganda bwonna okukukulisa nnannyinimu Ssaabasajja Kabaka\nokutuuka lw’amazaalibwa go Ssaabasajja Kabaka wangaala…\n6 Ayi Ssaabasajja Magulunnyondo gusinze gunsinze, Kabaka Ccuucu, nze omuzaana wo Nandujja\nnkulundirenga nze nkulamusizza omwami kulika amazaalibwa wangaala…………(waliwo ebigambo eby’Olungereza….)\n7 Nnaayimba ntya ne sitenda nze Ssaabasajja omutonzi akukuumenga nze nfa essanyu….\n8 Ayi Ssaabasajja Kabaka nze omusajja wo Kamoga Muhammad omuzira Ngabi nkwagaliza\namazaalibwa amalungi ag’essanyu Ssaabasajja Kabaka wangaala.\nChris Evans ng'ayimba\n9 Nze ani atuusa obubaka ew’Omutanda walaayi, nze ani… emirembe gye watuwa tugikwebaza naffe Abente tukwesiimisa gwe asinga… Okuva lwe watukwasa omulembe tuli naawe tugende abavubuka mwenna mujje tuyimbe nti Beene awangaale…\n10 Gwe Beene Ccuucu, Mpologoma, Musota okusiima kwange gy’oli simanyi na we nnaalaga, ka nsabe Katonda akukuume n’ebyagaana abireete nze ndayira mu maaso go buli ky’oyagala ndikisemba w’oligwa we ndigwa nange.\n11 Ye ggwe amatiza Obuganda ahaha.. ye gwe omwana wa Luwangula Muteesa nkwagaliza amazaalibwa go amalungi ate ag’emirembe ogundegunde Empologoma…\n12 Olunaku olupya lukedde fireworks akoledde Omutanda atudde Obuganda buladde ekintu kiri bloody bw’ompa akawala ako ng’olwo ebbanja liwedde eng’oma zivuga nti nno ggwanga mujje okumulabako buli omu akangabadde nga kaamuje bazzukulu ba Buganda tukumba ng’amagye Kabaka mwali kati ekijja kijje…\n13 Sirikutiiririra Ccuucu Ayi Beene ndi wa Kasimba musajja wo Mulumba Mathias Walukagga\tsiriva ku mulamwa era Bbaffe bwentyo ndayira nti w’oligwa we ndigwa nkwagaliza amazaalaibwa ag’essanyu.\n14 Nze Nantongo omuzaana wo nkunga Obuganda bwonna tubugirize Kabaka waffe ku mazaalibwa go kannyimbe nga nsaakaanya essanyu linzijudde nga ndi n’Obuganda bwonna nti happy birthday.\n15 Twandibadde tutya Kabak w’otoba twandibadde bubi kati Buganda efa essanyu… Tusaakaanyenga,\ntugulumize oyo Omutonzi atukwatiddeko n’akutukuumira…\n16 Swahaba wa Kabaka nnina essanyu nnyo nnyo nnyo, okwagaliza Ssaabasajja amazaalibwa go amalungi…\nNjagala nnyo okube engalo, ow’engoma nga zivuga olwaleero mazaalibwa ga Ssaabasajja Kabaka waffe…\nEmyaka 58; Kabaka waakusiima Walukagga ku mazaalibwa mu Lubiri\nKatonda ayanguyize Kabaka obukulembeze\nObulamu bwa Kabaka bwonna atuwadde essanyu - Wasajja


Bukedde Online - Kanyamunyu ne banne basindikiddwa mu kkooti Enkulu\nKanyamunyu ne banne basindikiddwa mu kkooti Enkulu\nAgambibwa okubba abaana mu Kalagi Poliisi...\nOMULAMUZI wa kkooti ento e Nakawa, Noah Ssajjabbi asindise Matthew Kanyamunyu, Cynthia Munwangari ne Joseph Kanyamunyu abagambibwa okutta Kenneth Watmon Akena mu kkooti Enkulu omusango gwabwe gutandike okuwulirwa.\nAbawawaabirwa okuva ku ddyo; Joseph Kanyamunyu, Matthew Kanyamunyu ne Cynthia Munwagari. EKIF: JOSEPH MAKUMBI\nSsajjabbi okusindika Kanyamunyu ne banne mu kkooti Enkulu kiddiridde omuwaabi wa Gavumenti mu musango guno, Rachael Nabwiire okutegeeza kkooti nti okunoonyereza ku musango guno kwawedde era Ssaabawaabi wa Gavumenti, Mike Chibita yalagidde abawawaabirwa okusindikibwa mu kkooti Enkulu.\nOkwogera bino nga n’empapula ezibasindika mu kkooti zimuli mu ngalo era olwamaze okutegeeza omulamuzi n’amuweereza empapula naye n’aziwereza abasibe buli omu n’afunako kkopi bw'atyo omulamuzi n’abategeeza nti kkooti ye bakimanyi bulungi nti terina buyinza bwonna kuwulira musango gwabwe.\nOmulamuzi yazzeemu okubasomera omusango n’ategeeza nti, nga November 12, okuliraana ekibanda kya Malik ekitunda mmotoka mu maaso g’omulyango oguyingira mu kibangirizi kya bannamakolero e Lugogo, batta Kenneth Akena eyali omukozi w’ekitongole ky’obwannakyewa eyali ezze mu Kampala okukyala.\nYe Joseph Kanyamunyu omulamuzi yamugguddeko omusango omulala ogw’okugenda mu mmotoka ya muto we, Matthew Kanyamunyu n’aggyamu emmundu eyakozesebwa mu kutemula n’ekigendererwa eky’okugibuzaawo basobole okubuzaabuza obujulizi.\nOluvannyuma ababuuzizza oba emisango egibavunaanibwa bagitegedde nabo ne bamuddamu nti bagitegedde era ne munnamateeka waabwe, Ivan Kyateka n'ategeeza omulamuzi nti talina kwemulugunya kwonna.


Bukedde Online - Poliisi ekutte abalala ku by'okutta Maama wa ddiifiri\nCol. Ndahura Atwoki, musajja wa Kayihura avunaaniddwa\nBatongozza pamiti empya ezitacupulwa\nPOLIISI eyongedde okukwata abagambibwa okwenyigira mu kutemula nnyina wa ddiifiri wa FUFA, Denis Batte n’ezuula ebizibiti omuli engoye, omufaliso, akabookisi mweyali atereka ssente ke baamubbako n’ebintu ebirala.\nOkuva ku kkono, Tino, Nsubuga, Lubulwa ne Mayanja ku poliisi e Kyengera.\nPoliisi yasooka kukwata Dina Tino eyali abeera n’omugenzi Tereeza Ziribaggwa e Kyengera n’omutemi w’embizzi Ssaalongo Denis Lubulwa bombi ne bakkiriza okwenyigira mu butemu nti kyokka tebaali bokka.\nOmwogezi wa poliisi ya Kampala n’emiriraano Lucas Owoyesigyire yagambye nti, Tino yakkiriza okwenyigira mu butemu n’abawa n’amannya g’abantu abatta Ziribaggwa nebasooka bakwata Lubulwa.\nYagasseeko nti, olugoye lwa Tino n’essaati ya Lubulwa baazisangako omusaayi, baazitutte ew’omukugu wa Gavumenti mu kukebera endaga butonde ku Government Analytical Laboratories e Wandegeya okwekebejja oba ddala gwe musaayi gwa Ziribaggwa.\nKu Lwokuna, poliisi yakutte abasajja abalala babiri okuli Charles Nsubuga 47 omutuuze w’e Mugongo A ono kigambibwa nti, yalina enkolagana ey’enjawulo ne Ziribaggwa.\nOmulala eyakwatiddwa ye Paul Mayanja 35 omutuuze w’e Mugongo B.\nTino ne Lubulwa, buli omu yalumiriza munne mu maaso ga poliisi nga Tino agamba nti, yali mu nnyumba ewa Ziribaggwa gye yali yanobera abasajja okwali ne Lubulwa ne bakonkona bwe yabaggulira baamukwata ne bamusiba akandooya olwo ne basooka basobya ku mukadde n’oluvannyuma ne bamutta ye ne bamuwa ssente ne bamulagira ave ku kyalo.\nOwoyesigyire yagambye nti we batuuse, fayiro enaatera okuggwa era essaawa yonna bagenda kubatwala mu kkooti bawerennembe n’ogwobutemu.\nSsaalongo Denis Lubulwa\nEngeri gye baajaguzza 'scientific'Valentayini\nObunkenke bweyongedde mu kibuga.


Bukedde Online - Nsimbe awera kuswaza Enyimba ey'e Nigeria adde n'obuwanguzi\nNsimbe awera kuswaza Enyimba ey'e Nigeria adde n'obuwanguzi\nGianni Infantino asuubizza okumalawo enguzi mu mupiira\nExpress FC yeesasuzza Sadolin n'egikomerer...\nNsimbe yategeezezza nti Enyimba ttiimu nnungi nti naye abazannyi be balina obusobozi obubafunako akabonero akabatuusa ku luzannya oludako.\nGeorge Nsimbe omutendesi wa Vipers FC\nOMUTENDESI wa Vipers, George Nsimbe agumizza Bannayuganda naddala abawagizi ba Vipers nti tebabeeramu kutya kwonna ttiimu ye esobola okuwangula Enyimba ey’e Nigeria enkya ku Ssande.\nBadding'ana nkya ku Ssande mu kisaawe kya Amiessimaka Sports Complex mu kibuga Port Harcourt ekya Nigeria mu mpaka za CAF Champions League.\nMu gwasooka e Kampala, Vipers yaguwangula ggoolo 1-0 nga kati yeetaaga kulemagana kwokka eyitewo okwesogga oluzannya oluddako.\n“Ekyatututte kuwangula era tulina okukituukiriza kuba obosobozi tubulina. Enyimba nagirabyeko mu kutendekebwa (nga tutuuse e Nigeria) ng’eyongeddemu abazannyi kyokka tekigenda kutulemesa kutuukiriza kyatututte kuba ttiimu yange ngitegese bulungi,” Nsimbe bwe yategeezezza Bukedde eggulo (Lwamukaaga) ku ssimu.\nWadde nga Nsimbe awera okuwandulamu Enyimba, ebyafaayo tebyeyimirira ttiimu za Uganda nga zisisinkanye eza Nigeria.\nMu 1978, Enugu Rangers yawandula KCC ku mugatte gwa ggoolo 4-1. Mu 2004, Lobi Stars yaggyamu Express ku mugatte gwa ggoolo 4-1.\nMu 1992, SC Villa bwe yalumba Shooting Stars e Nigeria ne baagiwuttulirayo 3-0. Mu 2001, Villa yakubwa Julius Berger ku mugatte gwa ggoolo 3-1.\nWabula mu 1991, Villa yakuba Iwuanyanwu ku mugatte gwa 4-3. Mu 2009, nga KCC FC eri wansi wa Nsimbe, yakubwa Bayelesa ku mugatte gwa ggoolo 5-4.\nNsimbe agambye nti agenda kukisangulawo kubanga ye mukozi wa byafaayo era ne ku mulundi guno, agenda kutuusa Vipers ku luzannya olwokubiri wadde nga gwe mulundi gwabwe ogusoose okwetaba mu mpaka zino.\nAyitawo attunka n’ayitamu ku Lioli (eya Lesotho) ne Vital’O (eya Burundi).\nVipers ne KCCA balwanira Super Cup\nJennifer Musisi asattuludde olukiiko lwa KCCA FC\nAba UPDF 2 bakwatiddwa mu bubbi bwa bbanka\nAloopye muggya we amutiisa okumukola akabi


Nyinza ntya okusonyiwa abankoze obubi?\nBuli muntu asobezeddwa, anyiiziddwa oba akoleddwa obubi. Abakristaayo balina kukola batya singa ebintu bwebityo bitukawo gyebali? Okusinziira ku Bayibuli, tulina okusonyiwa abatusobya. Abaefeeso 4:32 egamba, “era mubeerenga n'obulungi mwekka na mwekka, abakwatibwa ekisa, nga musonyiwagananga, era nga Katonda bwe yabasonyiwa mu Kristo.” Mu ngeri yemu, Abakkolosaayi 3:13 egamba, “nga muzibiikirizagananga, era nga musonyiwagananga mwekka na mwekka, omuntu yenna bw'abeeranga n'ensonga ku muntu munne; era nga Mukama waffe bwe yabasonyiwa mmwe, era nammwe bwe mutyo:” Ekikulu mu byawandiikibwa byombi kiri nti tulina okusonyiwa bakkiriza bannafe nga Katonda bweyatusonyiwa. Lwaki tusonyiwa? Kubanga twasonyiyibwa! Okusonyiyibwa kwaffe eri abantu abalala kulina okulaga okusonyiyibwa Katonda kweyatusonyiwa.\nOkusobola okusonyiwa abatukoze obubi, tulina okusookera ddala okutegeera Okusonyiyibwa kwetufuna okuva eri Katonda. Katonda tamala gasonyiwa busonyiyi muntu awatali bukwakkulizo—singa kyali bwekityo, tewandibaddewo nyanja yamuliro mu Kubikkulirwa 20:14-15. Okusonyiwa, bwekutegeerebwa obulungi, kulimu okwenenya ku ludda ly’oyo aba ayonoonye n’okwagala wamu n’ekisa ku ludda lwa Katonda. Okwagala n’ekisa webiri, wabula okwenenya ebiseera ebisinga kuba kubulawo. N’olw’ekyo ekiragiro kya Bayibuli ekitulagira okusonyiwa tekitegeeza nti tubike ku kibi. Kitegeeza nti, musanyu, olw’ekisa, mu kwagala tusonyiwe abo abeenenyeza. Tulina okuba nga twetegese okusonyiwa singa tuba tuwereddwa omukisa. Ssi emirundi musanvu gyokka, wabula emirundi nsanvu emirundi musanvu. (Mataayo 18: 22). Okugaana okusonyiwa omuntu asabye okusonyiyibwa kiraga, obukyayi, obukaawu, n’obusungu, kyoka nga ku bino byonna tekuli mbala ya Mukristaayo.\nOkusonyiwaabao abatukoze obubi kyetaaga okuguminkiriza n’ekisa. Ekanisa erina ekiragiro “mugumiikirizenga eri bonna.” (1 Abasessaloniika 5:14). Tulina okuyisa amaso ku nsobi entonotono abantu zebakola. Yesu yagamba, “naye nange mbagamba nti Temuziyizanga mubi: naye omuntu bw'akukubanga oluba olwa ddyo, omukyukiranga n'olwa kkono.” (Matayo 5:39). Si ntibuli luyi ku luba luyina okudizibwayo.\nOkusonyiwa abo abatukoze obubi kwetaaga kwetaaga amanyi ga Katonda agakyusa mu bulamu bwaffe. Waliwo ekintu ekiri ebuziba ekiri mu mbala y’abantu eyekibi ekyagala okuwoolera era ekyagala okuddiza. Mu buntu bwaffe twagala okukola obubi bwebumu nga bwetukoledda—bwonkuba eriso nange nkukuba riso, era ekyo kirabika nga kyekyobwenkanya. Wabula mu Kristo, tuwereddwa amanyi okwagala abalabe baffe, okukola obulungi abo abatukyawa, okuwa omukisa abo abatukolimira, era okusabira abo abatuvuma. (Lukka 6:27-28). Yesu atuwa omutima ogwagala okusonyiwa era okukola eby byonna wagulu.\nOkusonyiwa abo abatukola obubi kwanguwa singa tutunuulira ekigera Katonda kyasonyiwa ebyonoono byaffe. Ffe abalagiddwa ekisa tetulina ate kugaana kulaga balala kisa. Twononye eri Katonda emirundi egitabalika okusinga omuntu emirundi omuntu yenna gyatukoze obubi. Olugero lwa Yesu mu Matayo 18:23-35 kyakulabirako kirungi ekiraga amazima gano.\nKatonda suubiza nti, bwetugya gyali ngatusaba okusonyiyibwa, Atusonyiwa (1 Yokaana 1:9) N’ekisa kyetulaga eri abo abanonya okusonyiyibwa gyetuli kilina okubaawo ebiseera byonna. (Lukka 17:3-4).


Bukedde Online - Poliisi eridde matereke ne bannabyabufuzi abeetisse omulambo gw’omusajja eyafiiridde mu kaduukulu kaayo\nEkibadde mu kkooti nga Bobi Wine avunaanibwa...\nAbakungu mu Gav't n'abakungubazi beeyiye...\nPoliisi eridde matereke ne bannabyabufuzi abeetisse omulambo gw’omusajja eyafiiridde mu kaduukulu kaayo,\nENSASAGGE egudde ku kitebe kya disitulikiti y’e Mpigi nga poliisi erya amatereke ne bannabyabufuzi abeetisse omulambo gw’omusajja eyafiiridde mu kaduukulu kaayo ne bagezaako okugusuulira RDC.\nYabadde nsiitaano yennyini nga bannabyabufuzi abaakulembeddwaamu eyavuganyaako ku bwapulezdenti Walter Lubega Mukaaku abaavudde mu ddwaaliro e Mulago n’omulambo gwa Swaibu Lugemwa, ow’abaana abasatu eyafiiridde mu kaduukulu ka poliisi e Mpigi bubeefuka n’abaserikale abaabadde babeetegekedde okubatangira okusuulira RDC omulambo.\nMukaaku ne banne nga bali n’aba famile ya Lugemwa baasoose kutwala mulambo ku poliisi kyokka bwe baabasuulidde emisanvu ne basalawo okugutwala mu ofiisi ya RDC wabula baabadde batuuka ku kitebe kya disitulikiti poliisi n’ekwata abaabadde basitudde omulambo.\nAbalala olwalabye nga bannaabwe babakutte ne bagusuulawo ne badduka. Aba poliisi baayisizza bubi Mukaaku nga baamunyodde emikono n’okumunyiga obusajja n’akuba omulanga ogwomwanguka kyokka ekyo tekyabalobedde kumuyoola ng’akasaaniiko okumufulumya.\nYagezezzaako okwekwata ku mitayimbuwa gy’oku luggi lwa RDC olw’ekyuuma, abaserikale ne bamala eddakiika nga 15 nga bamusikako kyokka ng’akutteko nga ppati.\nBwe baamumaamudde ku luggi lwa RDC, ne bamuwalabanya okumufulumya kyokka baabadde bamutuusa ku madaala agafuluma ekizimbe n’abasambasamba era abamu n’abayuliza ebyambalo olwo n’abeekwatako mu magulu n’abalemesa okumufulumya.\nWabula baasonze amaanyi ne bamusitula mu bbanga okumutwala ku kabangali ya poliisi okwabadde omulambo.\nBaasoose ne bamuyingiza kabangali omwabadde omulambo kyokka n’asambasamba abaserikale n’abuukayo, oluvannyuma ne bamukaka okuyingira mmotoka endala mwe baamutadde okumutuusa ku poliisi e Mpigi we baamuggalidde.


Baibuli y'Oluganda - ENDAGAANO ENKADDE - Yeremiya 25\nYeremiya - Essuula 25\nEkigambo ekyajjira Yeremiya eky'abantu bonna aba Yuda mu mwaka ogw'okuna ogwa Yekoyakimu mutabani wa Yosiya kabaka wa Yuda; ogwo gwe gwali omwaka ogw'olubereberye ogwa Nebukadduleeza kabaka w'e Babulooni;\n5 ng'ayogera nti Mukomewo nno buli muntu ng'aleka ekkubo lye ebbi n'obubi obw'ebikolwa byammwe, mubeere mu nsi Mukama gye yabawa mmwe ne bajjajjammwe, okuva edda n'okutuusa emirembe gyonna:\n9 laba, ndituma ne nzirira ebika byonna eby'obukiika obwa kkono, bw'ayogera Mukama, era nditumira Nebukadduleeza kabaka w'e Babulooni omuddu wange, ne mbaleeta okutabaala ensi eno n'abo abali omwo n'amawanga gano gonna ageetoolodde; era ndibazikiririza ddala ne mbafuula ekyewuunyo n'okusoozebwanga n'amatongo ag'olubeerera.\n11 N'ensi eno yonna eriba matongo n'ekyewuunyo; n'amawanga gano galiweerereza kabaka w'e Babulooni emyaka nsanvu.\n12 Awo olulituuka emyaka ensanvu bwe girituukirira, ne ndyoka mbonereza kabaka w'e Babulooni n'eggwanga eryo, bw'ayogera Mukama, olw'obutali butuukirivu bwabwe, n'ensi ey'Abakaludaaya, era ndigifuula amatongo ennaku zonna.\n15 Kubanga bw'ati Mukama Katonda wa Isiraeri bw'aŋŋamba nti Toola ekikompe eky'omwenge ogw'ekiruyi kino mu mukono gwange, oginyweseeko amawanga gonna gye nkutuma.\n17 Awo ne ntoola ekikompe mu mukono gwa Mukama, ne nnywesa amawanga gonna Mukama gye yantuma:\n18 Yerusaalemi n'ebibuga bya Yuda ne bakabaka baamu n'abakungu baamu, okubafuula amatongo n'ekyewuunyo n'okusoozebwanga n'ekikolimo; nga bwe kiri leero;\n19 Falaawo kabaka w'e Misiri n'abaddu be n'abakungu be n'abantu be bonna;\n20 n'abantu bonna abatabulwa, ne bakabaka bonna ab'omu nsi ya Uzi, ne bakabaka bonna ab'omu nsi ey'Abafirisuuti, ne Asukulooni ne Gaaza ne Ekuloni n'abafisseewo ku Asudodi;\n22 ne bakabaka bonna ab'e Ttuulo ne bakabaka bonna ab'e Sidoni ne bakabaka b'ekizinga ekiri emitala w'ennyanja;\n23 Dedani ne Tema ne Buzi ne bonna abamwa oluge;\n32 Bw'ati bw'ayogera Mukama w'eggye nti Laba, obubi bulifuluma okuva mu ggwanga okugenda mu ggwanga linnaalyo, ne kibuyaga mungi alikunsibwa aliva ku njegoyego z'ensi ez'enkomerero.\n34 Muwowoggane, mmwe abasumba, mukaabe; mwekulukuunye mu vvu, mmwe abakulu ab'omu kisibo: kubanga ennaku ez'okuttibwa kwammwe zituukidde ddala, nange ndibamenyaamenya, nammwe muligwa ng'ekibya ekisanyusa.\n35 N'abasumba tebaliba na kkubo lya kuddukiramu, newakubadde abakulu ab'omu kisibo ery'okuwoneramu:\n36 Eddoboozi ery'okwogerera waggulu okw'abasumba n'okuwowoggana kw'abakulu ab'omu kisibo kubanga Mukama azisa eddundiro lyabwe.


Bukedde Online - Yaaya awadde abaana ba mukama we obutwa\nWinnie Kiiza yegasse ku kibiina kya Mugish muntu\nYaaya awadde abaana ba mukama we obutwa\nAbakulembeze ba DP bayisizza ebiteeso\nAbâ€™e Makindye bajaguzza\nAdded 25th January 2010\nOmukozi Sarah Kushemereirwe yasekuddeÂ amanda ga leediyo nâ€™agatabula mu buugi obwabaddemu amataÂ nâ€™agawa abaana ba Sarah Muyanja omusawo wâ€™e Mulago nga mutuuze wâ€™e Kawempe - Ttula ngâ€™ayagala okubatta ku Lwomukaaga akawungeeziÂ era obutwa buno bwatwaliddwa ku poliisi ye Kawempe ngâ€™e\nOmukozi Sarah Kushemereirwe yasekuddeÂ amanda ga leediyo nâ€™agatabula mu buugi obwabaddemu amataÂ nâ€™agawa abaana ba Sarah Muyanja omusawo wâ€™e Mulago nga mutuuze wâ€™e Kawempe - Ttula ngâ€™ayagala okubatta ku Lwomukaaga akawungeeziÂ era obutwa buno bwatwaliddwa ku poliisi ye Kawempe ngâ€™ekizibiti.\nAbaana abaanywedde obuugiÂ kuliko Junior Ojwang (2), n'abaana babaganda ba Muyanja okuliÂ Ray Nakku (9) neÂ Nuha Nasuuna muwalaÂ wa Kansala Rehema Ssemanda.\nMuyanja yakomyewo awakaÂ ekiro ngâ€™ava ku mulimu e Mulago yasanze abaana bawotookeredde. Nassuuna yagambye nnyina nti yalabye Kushemereirwe alina ebintu ebiddugavu by'atabula mu buugi bwe yabawadde.Â\nYakebedde ebikopo ne ssepiki nga mulimu amanda kwe kukubira Ssemanda essimu eyazze mu bwangu ne batwalaÂ abaana muÂ mu ddwaaliro e MulagoÂ ne bajjanjabwa.\nOmukozi bamututte ku poliisi e MulagoÂ nâ€™aggulwako omusango gwa kugezaako kutta bantu ku fayiro 03/24/01/2010.\nAwadde mutabani we Benz ng'amwebaza okuleeta diguli\nAbasajja abakodo beesonyiwe omukwano\nEnfa y'omuyimbi wa kadongokamu tebagimatidde\nAbayimbi ba 'twalyako bye twalya' tuzudde gye beekwese;Banyonnyodde embeera gye bayitamu\nBannayuganda muve mu tulo -...\nPULEZIDENTI Museveni akunze Bannayuganda okuva mu ttulo bataandike okusala amagezi g’okunoonya obuggagga n’asaba...


Ebyobulamu | Dembe FM 90.4- Part 3\nEddagala ly’abagabi b’obuyambi libeera lyayitako\nBya Prosy Kisakye Eddagala erisinga mu gwanga eriva bagabi b’obuyambi libeera lyayitako obanga nerimu linatera okuyitako. Kino kibikuddwa ssentebbe ow’ekitongole kye ddagala mu gwanga ekya National Drug Authority Dr. Medard Bitekyerezo, nga bajaguza emyaka 25 nga balaungamya ebye ddagala mu Uganda. Ategezezza nti kino kiva […]\nOkugema abasawo kwa leero e Kasese\nBya Ivan Ssenabulya Ministry yebyobulamu olwaleero egenda kutandika ku ntekateeka yokugema, abasawo abajanjaba nokulwanyisa ekirwadde kya Ebola mu district ye Kasese. Minister wbyobulamu Jane Ruth Achieng yagambye nti kino, kigenda kuyamba okwetangira kirwadde kya Ebola, okusasaana. Wetwogerera ngabantu 2 bebakafa, waasigaddewo 1 ku bantu 3 […]\nBbokisi ze ddagala eziri mu 900 zikwatiddwa\nBya Damalie Mukhaye Ministry y’ebyobulamu nga bali wamu ne poliisi baboye box ze eziri mu 900, nebakwata nabantu amakumi 30 ababdde batunda eddagala lya gavumenti mu malwaliro gobwananayini nabamu okutunda eddagala ejingirire. Bwabadde ayogera ne banamawulire ku media centre wano mu Kampala, minister webyobulamu Jane […]\nMukozese abayizi okusomesa obuyonjo\nBya Ndaye Moses Ssentebbe wa district yen Iganga Patrick Kayemba asabye abaddukanya amatendekero gabasawo mu bitundu bya Busoga okweyambis abayizi baabwe, okudda mu bantu okubabangula nokubamanyisa ku bikwata ku kukuuma obuyonjo. Agamba nti basaanye bade mu bantu babangule okubabuliira, akabi akali mu bujama, ngemu ku […]\nAmateeka getaagisa ku mekebejjezo\nBya Ndaye Moses Ministry yebyobulamu esabye ababazi bamateeka, okuvaayo namateeka amakakali, aganayitwamu okulwanyisa amakebejjezo oba laboratory ezitatukanye na mutindo. Akolanga kommissiona owa National Laboratory services Dr. Suzan Nabadda agamba nti okuyita mu mateeka, ebifo ebitatukanye na mutindo igwana kuggalwa. Agamba nti amakebejjezo nga gano gegavirako […]\nAbalwadde ba Nalubiri bagala obujanjabi bubasemberere\nBya Ivan Ssenabulya Abazadde babaana abalina obulwadde bwa Sickle cell mu bitundu ebyesudde Kampala bawanjagidde gavumenti ebasembereze obujanjabi. Bino bibadde mu musomo gwa’bazadde abalina abaana abalwadde ogubadde ku ddwaliro lya Mukono Health Center IV. Abazadde bagamba basanga akaseera akazibu okubezaawo abaana kubanga obujanjabi buli Wala Mulago […]\nEddwaliro lye Mulago ly’akugulwawo mu myezi 5\nBya Shamim Nateebwa Eddwaliro lye Mulago lyakutandika okukola mu bbanga lya myezi 5, okuva kati ssinga gavumenti enaaba ebawadde obuwumbi 36 zebetaaga. Mu mwaka gwa 2014 Mulago omukadde lweyantika okudabirizibwa okulifuula eddwaliro eryuomulembe era erigenda okukola ku birwadde ebikambwe byokka. Mulago omukadde yeyekka abadde adabirizibwa. […]\nObujanjabi bwa Nalubiri buzze e Mukono\nBya Ivan Ssenabulya Obwakabaka bwa Buganda, ministry yebyobulamu nobukulembeze bwa munisipaali ye Mukono bategese okukebera ekirwadde kya sickle cell okwobwerere, wakati mu kwetegekera amazalibwa ga Kabaka agomwaka guno. Omukwanaganya wentekateeka eno Evelyn Mwesigwa era atugambye nti, bagenda kugulawo waadi, ejanjaba ekirwadde kino ku Mukono Health […]\nAbe Bukomansimbi tebalina mazzi\nBya Prosy Kisakye Abatuuze mu district ye Bukomansimbi balaajana lwa bbula lyamazzi, nga kati enzizi zonna zaakalidde. Eno amazzi kati gebalina gabidiba era makyafu, ngmagombolola agasinze okukosebwa kuliko Kitanda ne Bigasa. Ssentebe wa disitulikiti eno Haji Muhamad Kateregga alambudde enzizzi, abatuuze kwebabadde basena amazzi nga […]\nAbamatendekero gabasawo b’emulugunya ku musolo\nBya Ndaye Moses Abantu abalina amatendekero gabasawo agobwananyini, basabye gavumenti okukendeeza ku musolo gwebajjako. Okusinziira ku akulira ettendekero lya Mityana School of nursing and Midwifery John Kintu, omusolo omungi gubakosa, obugajibwakao neku bikozesebwa mu makenejjezo nebiralala. Kintu okwogera bino abadde ayogerera mu bayizi okuva mu […]


Bukedde Online - Ebya Pallaso okukubwa e South birimu omukazi\nEbya Pallaso okukubwa e South birimu omukazi\nEbipya bizuuse ku bavubuka abaalumbye Pala...\nOmuyimbi Pallaso bamuzingizza e South Africa ne bamukuba olw’ebigambibwa nti aliko omuwala eyabadde n’omusajja we gwe yabadde akwana.\nPallaso n’ebiwundu bye baamutuusizzaako. Yabadde mu ddwaaliro nga bamukolako.\nBino byabaddewo mu kiro ekyakeesezza Olwokuna e Turffontein mu kibuga Johannesburg Pallaso (Pius Mayanja) gye yabadde agenze ne mukwano gwe Denis Kiwunya okucakalako.\nOkusinziira ku bifaananyi ebyasaasaanidde ku mikutu gya ‘social media', biraga Pallaso ng'alina ebiwundu ku mikono.\nWabula abamu ku Bannayuganda abali e South Africa bagamba nti Pallaso ne munne baagudde mu kibinja ky'abavubuka abakozi b'effujjo abaabakubye n'okwonoona mmotoka mwe baabadde batambulira nga kirabika baabadde n'ekigendererwa ky'okubabbako ebyabwe. "Kituufu Pallaso baamukubye naye yagudde mu bayaaye be Turffontein.\nAkatundu ako kakyamu. Kalimu abavubuka abakozi b'effujjo okwefanaanyirizaako ba Kifeesi b'e Kampala era ne poliisi wano ebamanyi ebatya ne bw'ofunirayo obuzibu n'oloopa ku poliisi tebalina kye bayinza kukuyamba" Ali Ssemambo amanyiddwa nga Ali Mawale bwe yategeezezza.\nBino we byabereddewo nga Pallaso amaze okuyimba ku kivvulu kya valentayini ekyamututte e South Africa.\nKyabaddewo ku Lwokutaano ku Ferndale Recreation Centre e Johannesburg wabula ono yasigaddeyo ng'aliko byamaliriza.\nWakati mu mbeera ey'okutya gye yabaddemu, Pallaso aliko akatambi ke yakutte ng'ayogera ekyamutuuseeko n'okulaajanira abantu okutaasa obulamu bwe kyokka kano ng'oggyeeko okwewanisa abooluganda n'abawagizi be emitima, katabudde abantu abamu ne batuuka n'okugamba nti ono yandiba mu kabadi ng'aliko byapanga sinnakindi okubaako by'abuzaabuza kubanga by'ayogera tebikwatagana.\nAte abalala bagamba nti kirabika aliko vidiyo gy'akwata. Yatandise agamba abantu nti "Munsabire munsabire nnyo buli omu w'ali ansabire kuba ndi mu buzibu bwamaanyi era wano w'endi nneekwese mu galagi ya ssomero.\nNze ne mukwano gwange tugenze mu kifo ekimu ne tugwa mu bantu abeekalaakasa hhenze okulaba nga bansongamu.\nBano bankubye ne bansala ebiso era ssinga sibadde na maanyi nandibadde mufu. Nsobodde okubeesimattulako ne nziruka wabula mu kudduka nga bangoba ngudde mu mmotoka n'entomera.\nNsituseewo wansi ne mbaako mmotoka endala gye mbuukira ng'abasajja bangoba kyokka eno oluggi lugaanyi okweggula ekinyolo ne kikutukako ne nkisigaza mu ngalo.\nhhenze okulaba nga waliwo Omunigeria gwe bakubye ali wansi ne mmanya nti kino kye kitta bantu bulijjo kyempulira e South Africa (Xenophobia) naye munsabire wano wendi m\nOmuyimbi Pallaso bamuzingizza\ne South Africa ne bamukuba\nolw'ebigambibwa nti aliko omuwala\neyabadde n'omusajja we\ngwe yabadde akwana.\nBino byabaddewo mu kiro\nekyakeesezza Olwokuna e Turffontein\nmu kibuga Johannesburg\nPallaso (Pius Mayanja) gye\nyabadde agenze ne mukwano\ngwe Denis Kiwunya okucakalako.\nOkusinziira ku bifaananyi\nebyasaasaanidde ku mikutu gya\n‘social media', biraga Pallaso\nng'alina ebiwundu ku mikono.\nWabula abamu ku Bannayuganda\nabali e South\nAfrica bagamba nti Pallaso ne\nmunne baagudde mu kibinja\nky'abavubuka abakozi b'effujjo\nmmotoka mwe baabadde batambulira\nnga kirabika baabadde\n"Kituufu Pallaso baamukubye\nnaye yagudde mu bayaaye be\nTurffontein. Akatundu ako kakyamu.\nKalimu abavubuka abakozi\nba Kifeesi b'e Kampala era ne\npoliisi wano ebamanyi ebatya ne\nbw'ofunirayo obuzibu n'oloopa\nku poliisi tebalina kye bayinza\nkukuyamba" Ali Ssemambo\namanyiddwa nga Ali Mawale bwe\nBino we byabereddewo nga\nPallaso amaze okuyimba ku kivvulu\nkya valentayini ekyamututte\ne South Africa. Kyabaddewo ku\nLwokutaano ku Ferndale Recreation\nCentre e Johannesburg\nwabula ono yasigaddeyo ng'aliko\nWakati mu mbeera\naliko akatambi ke\nbwe kyokka kano\nng'oggyeeko okwewanisa abooluganda\nn'abawagizi be emitima,\nkatabudde abantu abamu ne\nbatuuka n'okugamba nti ono\nyandiba mu kabadi ng'aliko\nbyapanga sinnakindi okubaako\nby'ayogera tebikwatagana. Ate\nabalala bagamba nti kirabika\naliko vidiyo gy'akwata.\nYatandise agamba abantu nti\n"Munsabire munsabire nnyo buli\nomu w'ali ansabire kuba ndi mu\nbuzibu bwamaanyi era wano\nw'endi nneekwese mu galagi\nya ssomero. Nze ne mukwano\ngwange tugenze mu kifo ekimu\nne tugwa mu bantu abeekalaakasa\nhhenze okulaba nga\nBano bankubye ne\nbansala ebiso era\nssinga sibadde na\nne nziruka wabula\nmu kudduka nga\nwansi ne mbaako\nng'abasajja bangoba kyokka eno\noluggi lugaanyi okweggula ekinyolo\nne kikutukako ne nkisigaza\nhhenze okulaba nga waliwo\nOmunigeria gwe bakubye ali\nwansi ne mmanya nti kino kye\nkitta bantu bulijjo kyempulira\ne South Africa (Xenophobia)\nnaye munsabire wano wendi m


Poliisi Ekutte Agambibwa Okubba Emotoka E Nansana - Radio Simba - Ennene\nPoliisi ekutte agambibwa okubba emotoka e Nansana\nOmwogezi wa Uganda Police Force owa Kampala Metropolitan Police SP Patrick Onyango avuddeyo nategeeza nga bwebakutte omuntu omu ategeerekese nga ye William Ssali aka George Byarugaba nga kigambibwa nti abadde yennyigira mu bubbi bw’emotoka.\nOno okukwatibwa kyaddiridde okwegoba ne Poliisi y’omu Lubigi ku Northern Bypass.\nOno akuumirwa ku Poliisi y’e Nansana kubigambibwa yennyigira mu kubba emotoka okuva ku kitebe kya Nansana Municipal Council nga 17-6-2020. Kigambibwa nti waliwo omubbi eyali avuga emotoka ekika kya Caldina nga Nzirugavu nnamba UAV 235M nagireka e Nansana nabbawo emotoka ekika kya Ipsum nnamba UAN 433K nga njeru nga ya Robert Mukasa omutuuze w’e Nansana.\nEmotoka yemu eno Caldina nga 9-7-2020 nga ku luno eteereddwako ennamba endala UAP 014M abaagirimu babba emotoka Toyota Corona nnamba UAE 965V eya kiragala nga ya Maimuna Nanono, omutuuze w’e Nansana Matooke.\nNga Poliisi yeyambisa Kkamera enkettabikolwa emotoka yemu yalabiddwako e Nansana era abasirikale nebatandika okugigoba negikwata ne Ddereeva wabula ababaddemu abalala babiri nebadduka.\nAbasirikale bwebagikebedde basanzeemu ennamba y’emotoka nnamba UAV 235M gyebakozesa okutambuza emotoka zebabbye. Bwebakebedde ennyumba ye esangibwa mu Kitunzi Zone 5 basanzeemu ebisumuluzo by’emotoka 30 n’ebintu ebirala omuli ensawo, flash disk wamu n’empapula za bail 3 nga byonna byekuusa ku bubbi bw’emotoka.


Tetukwetaaga : Gen. Kale Kayihura bamugaanye okulinnya mu Amerika – bbstvug\nTetukwetaaga : Gen. Kale Kayihura bamugaanye okulinnya mu Amerika\nGavumenti ya America nga eyita mu Treasury Department evuddeyo neteeka envumbo ku eyali omuduumizi wa Poliisi ya Uganda Gen. Edward Kale Kayihura nga emuvunaana obukenuzi wamu n’okulinyirira eddembe ly’obuntu.\nMu kiwandiiko ekifulumiziddwa olwaleero Gavumenti ya Amerika egamba nti Kayihura yenyigira butereevu mu kutulugunya abasibe e Nalufenya mu Jinja. Kigambibwa nti Kayihura nga omuduumizi wa Poliisi yalina abantu be beyakulira nga mu kitongole kya Poliisi ekya Flying Squad abenyigiranga mu kutulugunya abasibe e Nalufenya Special Investigations Center (NSIC).\nKigambibwa nti aba Flying Squad bakozesanga emiggo, wamu n’ebigala by’emmundu okutulugunya abasibe mu NSIC. Waliwo omusibe omu agamba nti yakubwa n’ebintu ebyenjawulo ekyamuleetera n’okuzirika. Abasibe bongera okulumiriza nti abamu bwebamalanga okutulugunyizibwa nga bawaabwe omuwendo gwa ssente bakirize nti ddala benyigira mu bikolobero ebibavunaanibwa.\nSigal Mandelker, Treasury Undersecretary for Terrorism and Financial Intelligence avuddeyo nategeeza nti kano kabeere akabonero akokulabula eri abakozesa obubi obuyinza bwabwe okwetoloola ensi yonna.\nKayihura wamu nabe nnyumba ye okuli mukyala we Angela Umurisa Gabuka, muwala we Tesi Uwibambe, ne Mutabani we Kale Rudahigwa eby’obuggagga byabwe ebiri mu USA biteereddwako envumbo, tebakirizibwa kukola busuubuzi bwonna ne kkampuni oba Gavumenti ya America.\nSeptember 13, 2019 /0 Comments/by bbstvuganda\nTags: Amerika, Kale Kayihura\nhttp://bbstv.ug/wp-content/uploads/2019/09/kale.jpg 433 570 bbstvuganda http://enlighteneccu.org/bbstvug/wp-content/uploads/2019/08/BBS-LOGO-Black-and-White-300x169.png bbstvuganda2019-09-13 19:47:262019-09-13 19:47:26Tetukwetaaga : Gen. Kale Kayihura bamugaanye okulinnya mu Amerika\nBusoga Ejaguza: Kati Emyaka 5, Nga Kyabazinga Gabula Nadiope Alamula Busoga Olukiiko lwa Buganda olwomulundi ogwa 27 olutuula olusooka lutudde


Bukedde Online - Kayihura by’akoze n’ebimulemye mu kisanja kye: Obumenye bw'amateeka bumulemye okumegga\nLaba okusoomooza Gen. Elly Tumwine kw’ayolekedde...\nPULEZIDENTI Museveni bwe yalonda Kale Kayihura ku ky’omuduumizi wa poliisi mu December 2005, eddimu eddene lye yalina kwali kugogogola poliisi ng’atandikira Gen. Edward Katumba Wamala we yali akomye.\nKayihura ng’alambuza omumyuka wa Katikkiro asooka, Moses Ali ekisulo by’aberikale gye buvuddeko.\nKayihura yali asuubirwa okussa essira ku kulwanyisa obuli bw’enguzi, obwassemugayaavu, ‘endali mu byobufuzi’ aba poliisi ze baalina n’okutereeza poliisi yonna okutwaliza awamu ng’omulimu yagutandika n’amaanyi era tewali kubuusabuusa, emyaka 13 Kayihura gy’abadde mu kifo kino aliko omukululo gw’alese.\nPulezidenti Museveni ne Kayihura gubadde gubasaza mu kabu era y’ensonga lwaki azze amwongera ekisanja (kontulakita) buli luvannyuma lw’emyaka esatu wadde nga lipoota y’omulamuzi Julia Ssebutinde yasemba abaduumizi ba poliisi baweereze nga ebisanja bibiri byokka.\nKontulakita ya Kayihura esembyeyo Museveni yagimuwadde ku ntandikwa ya May 2017 mu kiseera lwe byabadde biyiting'aana nti obuganzi bwe embuga bukendedde olw’ebitagenda bulungi mu poliisi naddala obuzzi bw’emisango obwali bweyongedde.\nOlwo, waali waakayita kumpi emyezi ebiri ng’eyali omwogezi wa poliisi Andrew Felix Kaweesi atemuddwa mu ntemula eyaleka Bannayuganda nga banyeenya emitwe beebuuza ebibuuzo naddala:\nAni yamusse? Lwaki yamusse? Obuvumu obumutta emisana ttuku yabuggye wa? era abantu ne batandika okusonga ennwe mu banene mu bitongole by’ebyokwerinda.\nMuseveni bwe yagenda e Kulambiro mu maka ga Kaweesi okusaasira aba famire ye, yasinziira eno n’ayatulira Kayihura nti poliisi gy’akulembera yasenserwa abazzi b’emisango n’amulagira egigogole oba ssi ekyo ye (Museveni) ajja kugimugogolera.\nOkugoba Kayihura kaabadde kabonero akalaga nti omwaka mulamba Kayihura gw’abadde alina okugogola poliisi tagukozesezza olwo Museveni kwe kuyingizaawo ttiimu empya ekole omulimu ogwo.\nOBUMENYI BW’AMATEEKA BUMULEMYE OKUMEGGA\nAbantu bangi baayanirizza amawulire g’okugobwa kwa Kayihura era mu bano nga mulimu ne bofiisa ba poliisi n’abakungu mu bitongole ebyokwerinda, abaatadde obubaka ku mikutu egy’empuliziganya nga bagamba nti Museveni yalwawo okumugoba.\nAbamu ku ba poliisi bazze bakolokota Kayihura nga bamulumiriza okusiga obusosoze n’enkola ya mwana w’ani mu ngeri gy’abadde alonda n’okugaba ebifo mu poliisi ng’ebifo n’emirimu emisava egiwa abantu ba mu kitundu kimu.\nKino ne Mohammad Kirumira mu kwemulugunya kwe ng’alangirira okulekulira kwe mu poliisi, yakikoonako. Kayihura era bakimutaddeko nti abadde yassaawo oluwonko ne boofiisa abakulira ebitongole ebyenjawulo nga bangi takwatagana nabo.\nW’aviiridde mu kifo kino, nga kyogerwa nti talima kambugu n’akulira ekitongole ekinoonyereza ku buzzi bw’emisango mu poliisi Grace Akullo nti era afubye enfunda nnyingi okumuggyawo ateekewo omuntu omulala wabula Pulezidenti n’abigaana.\nMu ngeri ey’okunafuya Akullo n’ekitongole ky’atwala, Kayihura abadde yatondawo ebitongole ne ofiisi ez’enjawulo nga zikola emirimu gye gimu ekireseewo obukuubagano.\nOkugeza ng’ekitongole ekya Special Investigations Department ( SID) ng’ekola emirimu gye gimu n’ekitongole ekinoonyereza ku buzzi bw’emisango, Special Operations Unit ekyali kikulira Nixon Agasirwe nga kikola omulimu gwe gumu ne Flying Squad, ekitongole ekikessi ekyali wansi w’ekinoonyereza ku buzzi bw’emisango nga bino bizze bikuubagana mu nkola y’emirimu.\nKayihura abadde n’enkola ey’okubuusa abaserikale amadaala mu kifo ky’okubayisa mu mitendera gattako n’okugaba ofiisi ez’enjawulo nga tagoberedde bumanyirivu n’obutendeke ng’agoberera kimu buwulize.\nOfiisa eyasabye amannya ge okusirikirwa yagambye Kayihura aliko abaserikale b’abadde asembeza nga bawulize gy’ali ate b’abadde atwala nga “bakipingamiizi” abadde abatuulako n’okubafeebya.\nKayihura era yaggyawo ekitongole ekyali kikola ku by’obukessi ekyali kimanyiddwa nga Special Branch nga kino bangi bakimuteekako nti kye kivuddeko ebikolwa eby’ettemu omufiiridde abantu abawera okweyongera kuba tewali basobola kukola bukessi bwakikugu naddala nga babukola ku ba poliisi n’enkozesa yaabwe ey’emmundu.\nKayihura nga yaakeegatta ku poliisi, yasooka n’agoba abaserikale abaali mu kitongole ekinoonyereza ku buzzi bw’emisango n’asindikayo ababe, era kino kyavaako abawaabi b’emisango okulaga obutali bumativu nga bagamba nti engeri y’okunoonyereza ku misango yali ebulamu obukugu n’obumanyirivu.\nMu baggyibwa mu kitongole ekyo kwaliko ne Denis Odongpiny akulira kkooti ya poliisi.\nKayihura era bamunenya obuteesiga bimugambibwa baserikale naddala ab’amadaala aga waggulu kyokka ne yeesiga abantu abatali baserikale nga Abdallah Kitatta ne ba Crime Preventer nga bano babadde bamuloopera abaserikale ababalemesa n’okumuwa amawulire amafu.\nKayihura alemeddwa okukola ku kwemulugunya kw’abaserikale abamu kwe babadde balina nga kino kyawa abantu nga Muhammad Kirumira ekyanya okuvaayo n’ayanika okwemulugumya kwe mu lujjudde.\nEra abadde anenyezebwa okuyingiza abantu abatali baserikale mu poliisi omuli n’abaali ababbi n’abamenyi b’amateeka n’abawa obuvunaanyizibwa obw’amaanyi ne bakina ku boofiisa abaayingira poliisi nga bayita mu mitendera emituufu nga mu bano kuliko Nixon Agasirwe eyali ‘Informer’ kyokka n’akomekkereza ng’amuyingiza poliisi n’okumuwa amayinja ng’amagye ga UPDF we gamukwatidde.\nAgasirwe ali ku daala lya Senior Superintendent of Police era nga kati avunaanibwa mu kkooti y’amaggye.\nEbirala ebiremye Kayihura bwe buzzi bw’emisango obweyongedde ennyo naddala ettemu, obubbi bw’emmotoka n’emize emirala nga kino kivudde ku mmundu ez’ejjenjeero eziri mu bantu, ng’ezimu ku mmundu ezikozesebwa obubi za poliisi.\nNg’oggyeeko okulemwa okulwanyisa ab’emmundu; waliwo n’obumenyi bw’amateeka obulala okuli obw’ebijambiya, okusobya ku bakazi n’okubatta, ekibbattaka ebivuddeko n’okutwalira amateeka mu ngalo okweyongera.\nKayihura abadde alinnye ku nfeeta okwekalakaasa okwali kukudde ejjembe n’okusannyalaza Kampala naddala okutegekebwa bannabyafuzi nga Walk To Work.\nAbamu ku beekalakaasi, Kayuhira abadde yabazza mu kyama n’ayogeraganya nabo n’abaggya mu kwekalakaasa ng’abamu yabayamba n’okutandikawo pulojekiti ez’okwe-kulaakulanya.\nKayihura era akoze ku kuzzaayo abaserikale okutendekebwa okufuna obukodyo obw’enjawulo bw’atandise amatendekero ag’enjawulo omuli ery’e Bwebajja, ettendekero ery’abalwanyisa obutujju erisangibwa e Yumbe okwongereza kwago agaliwo okuli ery’e Kibuli ne Kabalye mu Masindi.\nMu kaweefube w’okusobola okulongoosa ekifananyi kya poliisi wamu n’okusaasaanya amawulire Kayihura yagaziya ofiisi y’omwogezi wa poliisi bwe yasalawo buli kitundu kibeera n’omwogezi waakyo okusobola okuwewula ku mwogezi omukulu atuula ku kitebe kya poliisi.\nKayihura era mu kiseera ky’abadde mu poliisi asobodde okuzimbira poliisi ekitebe kyayo e Naguru nga mu kusooka poliisi yali etuula Kibuli n’evaayo nepangisa ku Parliamentary Avenue okutuusa lwe yasenguka era n’okuyamba ebitongole eby’enjawulo okufuna ofiisi zaabyo bireme kupangisa.\nKayihura asikirizza abavubuka okwegatta ku poliisi naddala abalina obuyigirize mu bintu eby’enjawulo nga mu bano mulimu abasawo, bayinginiya, abasomesa kuba emabegako baali batono mu poliisi wabula nga kati bawerako wamu n’abakyala.\nWabula byonna by’abadde atuuseeko byasaanikirwa akakuubagano ke ne Lt. Gen. Henry Tumukunde ate wakati mu kakuubagano, obumenyi bw’amateeka ne bweyongera okukkakkana nga Pulezidenti ekifo akimuggyeeko.


Bukedde Online - Nnasoma emiko gya Yiiya Ssente ne nnima obutiko kati mbuukira waggulu'\nNnasoma emiko gya Yiiya Ssente ne nnima obutiko kati mbuukira waggulu'\n'Ebyokwewunda n'ebikozesebwa mu maka tubikola mu mabanda'\nKasule Lumumba; Ssenkaggale wa NRM yali wa...\nNGA bwe bagamba nti okuyiga tekuggwaayo, ate n’atayagala kumanya tayiga, nze okulima obutiko obwembala ne mbufunamu, amagezi nagafuna mu miko gya Bukedde egya Yiiya Ssente kati mbuukira wagulu.\nBya MADINAH NALWANGA NE MARIAM KAMAKUNE\nIdd Murangira Mukebe, omutuuze ku kyalo Wabitembe - Nakyesanja, Kawanda mulimi wa butiko era musomesa wa yunivasite ya Makerere.\nAgamba nti, oluvannyuma lw’okwettanira okusoma emiko gya Bukedde egikwata ku bizinensi naddala ey’okulima, yasalawo amagezi ge yafuna agasse mu nkola ng’alima obutiko okusobola okufuna ekigulira magala eddiba.\n‘Nnasooka kwewuunya abantu abalimira awantu awafunda abafulumira ku muko ogwo ate ne bafunamu, nga balimira mu mikebe, ku mbalaza, oba awantu wonna awatono naye nga bw’otunuulira ekifaananyi ekikubiddwa mu butuufu nga towakana.\nOluvannyuma lw’okulaba ebintu ebyo, nnasalawo nange nfune ekintu kye nnima ekikula amangu ate kye nnalowooza nti kifuna, kwe kulima obutiko.\nEKIYUMBA KYaMMALAKO 120,000/-\nSsente z’omusaala gwange ogwasooka oluvannyuma lw’okufuna ekirowoozo ekyo, nnasalawo nzisseemu ndabe bwe bitambula.\nNnasooka kuzimba kiyumba ekyammalako 120,000/-. Nnatema emiti gya kalittunsi ne nsereka ekiyumba wakati ne nteekamu emiti egyakola ng’akatandaalo okussibwa ebiswa by’obutiko, waggulu ne nteekayo amatundubaali n’ebiwempe ebiyingiza ebbugumu essaamusaamu obutiko lye bwetaaga.\nENSIGO NZIGULA MU NDEEBA\nAbaabulimako bandagirira gye bagula ensigo era nagenda mu Ndeeba ewa Paul Mukasa Kigundu ate eyasooka okunjigiriza engeri gye nnyinza okugikolamu n’eroka mangu.\nNnasooka ne ngula ebiswa bya 400,000/- nga buli kiswa nnakigula ku 3,000/- era olwabigula ne mbireeta e Kawanda. Nneeyambisa amagezi okuva mu Bukedde ssaako n’agomutunzi w’ensigo ne nsimba ensigo eyo.\nKu biswa by’obutiko kungulu kubeerako akaveera era ng’obisibamu luwuzi (ggoozi) n’obisiba ku miti gy’osibye mu kiyumba ne birengejja.\nOlwo otandika okufukirirako amazzi ku makya, emisana n’olweggulo era nga bimala ennaku musanvu okuloka.\nBukulira olunaku lumu lwokka era bw’obeera obulimye, kikutwalira emyezi ena ng’okyanoga ate nga buli lunaku okungula kuba buli kiswa kimera obutiko obusukka mu kamu.\nObubisi mbutunda e Kawanda n'ebitundu ebiriraanyeewo mu batuuze, nga n'obukalu mbutunda mu supamaketi ez'enjawulo, nga waliwo n’ababunoonya okubukolamu ebintu eby'omugaso nga ebizigo, sumbuusa, keeki, n'ebintu ebirala.\nBuli kiswa ekikolebwa kivaamu gulaamu 200 ez'obutiko. Kkiro y'obubisi egula 10,000/-, ate obukalu 20,000/- nga gulaamu 100 za 1,000/-.\nMukeba agamba nti, abufunyeemu kuba takyakaluubirirwa kulabirira waka. Aweereddemu abaana.\nAfunye kapito amutuusizza ku bizinensi endala z’akola ng’okugula ebyuma ebikola bagiya ne kapito w’okulima endokwa. Alabirira bakadde be.\nNnasoma emiko gya Yiiya Ssente ne nnima obutiko kati mbuukira waggulu’\nEngeri akabenje gye katuze akulira Poliisi y'e Bulenga\nNamanya ku kufa kwange ng'ebula ennaku ttaano\nTamale Mirundi akutte eyabba takisi ye n'addukira e Juba


Bukedde Online - Buganda ejjukidde emyaka 53 bukya Lubiri e Mmengo lulumbibwa Obote\nKatikkiro wa Buganda alambudde ffaamu ya...\nBuganda ejjukidde emyaka 53 bukya Lubiri e Mmengo lulumbibwa Obote,\nKATIKKIRO Charles Peter Mayiga asabye abantu ba Buganda okwongera okwetanira obumu era bwekwate ku Kabaka nga bwebazimba enkulakulana ya Buganda okudda ku ntikko.\nBino byabadde mu bubaka bwe obwamusomeddwa Omumyuka owookubiri owa Katikkiro wa Buganda, Robert Waggwa Nsibirwa mu kusaba kw’okusabira Obwakabaka ne Kabaka ku muzikiti e Kibuli ku Lwokutaano May 24, 2019 okujjukira emyaka 53 bukya Gavumenti ya Uganda ng’ekulemberwa Obote bwerumba era neekuba olubiri lw’e Mmengo nga May 24, 1966.\n“Nga tujjukira okulumbibwa kw’Olubiri twebaza Katonda nti Obwakabaka bwaddawo kati emyaka 26 egiyise. Tusaba Katonda akuume Kabaka waffe ate akuume eggwanga lyaffe Buganda ebyo ebyaliwo mu 1966 bireme kudda mu Buganda ne Uganda okutwalira awamu,” Mayiga bweyategezezza mu bubaka bweyatise Nsibirwa.\nOkusaala kuno kwakulembeddwamu Sheikh Yusuf Mutimba ng’ono yegayiridde Pulezidenti wa Uganda Yoweri Museveni okusonyiwa abasibe naddala abasiramu abasibibwa obwereere.\nJjajja w’Obusiramu Omulangira Kassim Nakibinge, Omumyuka w’omukubiriza w’olukiiko lwa Buganda, Hajj Ahmed Lwasa, Minisita w’ettaka,eby’obulimi,obutonde bwensi ne Bulungibwansi Hajjat Mariam Mayanja Nkalubo, LoodiMeeya Erias Lukwago n’abaami abalala okuva e Mmengo betabye ku mukolo guno.\nLukwago yasabye bannabyabufuzi naddala abali mu buyinza bw’okufuga eggwanga ekiseera kino, balwanirire emirembe mu ggwanga n’okutambuliza eby’obufuzi ku mazima n’obwenkanya kubanga okuva okugavaako kyekyaleeta akatyabaga ka 1966.\nMu ngeri y’emu, Olukiiko lw’Abazzukkulu ba Buganda International bategese omusomo gw’okujjukira okulumbibwa kw’olubiri n’okuwangusibwa kwa Ssekabaka Muteesa II ku J-Frigh Hotel e Kikoni- Makerere.\nEyaliko Katikkiro wa Buganda Dan Muliika yasinzidde mu musomo guno nategeza abavubuka nti obuvumu n’obuvunanyizibwa bw’okulwanirira ensonga za Buganda buli mu bavubuka era naabasaba okwetegekera embeera eno nga banoonyereza, okusoma ebyafaayo ate n’okwebuuza ku bantu abakulu abakyaliwo.\nPolof. Lwanga Lunyigo nga yeyabadde omusomesa omukulu yategezezza aabantu ba Bugand aokwekubamu ttooki ng’ensonga za Buganda bwezibeera zibalemye, bagende betabe mu za Uganda ezawamu kubanga mu by’obufuzi bwa Uganda,baliyo batono naddala mu bibiina by’obufuzi.\nNg’ayogera ku miteeru egyaava mu 1966, eyaliko minisita wa Bulungibwansi e Mmengo, Ssewava Sserubiri Walungama yategezezza nti enjegga eno yaleeta obwavu,obukyaayi,okusasanya famire n’okubulwa emmere ng’abantu tebakyalya kukuta era basigaza malwaliro amanene agatalimu ddagala.\n“Kyaali kizibu Ssekabaka Muteesa II okutegera Obote kubanga yali akulembeddwa abantu abaali bekweka nga si Baganda. Abaganda tuli mu kizibu kinene nga tukulemberwa abantu abatali 100 ku 100.Buganda ekiseera kino eri mu buwambe. Ettaka n’ebintu byaffe bannaffe babitwala. Ettaka liriko ebyapa bisatu,abantu batemulwa misana ttuku,” Sserubiri bweyategezezza.\nYategezezza abantu ba Buganda okusigala nga bebuuza ekibuuzo nti abaalaga obukyaayi obwenkanidde awo ku Ssekabaka Muteesa II singa leero bakomawo, bameka abeetefuteefu okulwanirira Obwakabaka bwatyo naabakuutira okulambika abaana mu buwnagwa bwaabwe.\nYe Omuwandiisi w’ekibiina kino, Mubiru Njuki yasabye Mmengo okuddamu okulowooza ku ky’okutegeka omukolo omunene ogw’okujjukiraobulumbaganyi buno saako n’okulaba ng’ebika biwagirwa n’okumalirizibwa omulimu gw’amasiro kubanga bino biswaaza Obwakabaka.\nOmukolo gwetabiddwako abazaana ba Kabaka ababeera mu masiro e Kasubi, abavubuka ba Nkobazambogo,Bangawa n’ebibiina ebirala saako Mukyala Safina Ntongo Kavuma eyavudde e Bungereza.


Abasawo bateereddewo gavumenti ssalessale , bagala ensonga zabwe zikolebweko – His Kingdom Broadcasting Services\nAbasawo wano mu ggwanga wansi w’ekibiina kyabwe ki Uganda medical association balaalise okuddamu okussa wansi ebikola si nga zinatuuka nga 1st omwezi gwokutaano omwaka guno nga byebazze basaba gavumenti tebikoleddwako.\nBano bagamba nti ebintu bingi byebazze basaba nga okujja ku misaala gyabwe emisolo saako okubongeza emisaala n’ebirala nti kyokka nga byonna mpaawo kikolebwako.\nAbasawo wano mu ggwanga bagamba nti ensimbi z’omuwi w’omusolo nyingi ezisasaanyizibwa ku malwaliro nti kyokka nezifiira obwemage oluvannyuma lw’okuba nga amalwaliro tegaliimu bikozesebwa ekintu gyebagamba okuba nga kyekimu ku bireetera abasing okuddukira ebweru w’eggwanga bwegutuuka ku bujjanjabi.\nBino byogeddwa akulira Uganda medical association Rd Oledo Samuel Odongo mu lukungaana lwa bannamawulire olutuuziddwa e mulago.\nOno alaze nga gavumenti bwebagiteereddewo ssalessale okutuuka nga 1st omwezi ogw’okutaano omwaka guno nga etadde ebikozesebwa mu malwaliro saako n’ensonga endala nga era ekyo bwekigaana baakuddamu okussa wansi ebikola\nOno alaze nga omukulembeze w’eggwanga bwazze avaayo enfunda eziwera nga asiima abasawo olw’omulimu gwebakola nabwekityo naagamba nti agwanidde okutuukiriza ebigambo bye nga bwazze asuubiza gyebali\nssaabawandiisi w’ekibiina ky’abasawo luswata Herbert yeeyabazizza gavumenti olw’okwanukula ku miranga gyabwe egimu kyokka naasaba buli nsonga ekolebweko.\nPrevious The issues of Lubowa specialized hospital and the recent developments in the coffee sector\nNext Okujjuza ekifo ky’omubaka w’ekitundu kye Omoro, NRM kiraze nga bwekiri mu nteekateea z’okwetaba mu kulonda.


Bukedde Online - Biibino ebiremesa abantu obufumbo\nEbireetera abakyala okufuna embuto nga bali...\nNjagala bukodyo obunyweza omukwano\nKu myaka gino egy’ekivubuka omuntu aba anyirira era kyandibadde kirungi okukozesa akakisa kano, naye waliwo ensonga nnyingi eziremesa abantu.\nBULI muntu bw’akula aba asuubirwa okufumbirwa oba okuwasa.\nMu mateeka ga Uganda omuntu awezezza emyaka 18 wa ddembe okufumbirwa naye lwa kuba abamu baba bakyasoma abamu bagumiikiriza okutuuka ku myaka 25.\n1 Okulowooleza omuntu ky’atali. Buli muntu alina engeri gy’atunulamu era osanga abantu abamu nga batunula ng’abakambwe, abalala batunula ng’abanyiivu, waliwo abatunula ng’ababuukabuuka. Abantu nga bano baba beetaaga kuweebwa mukisa olyoke omanye ekituufu. Okugeza oli natunula ng’omukambwe kyokka nga bambi bw’omusemberera si mukambwe nakamu. Noolwekyo abasinga ono bw’amutunulako adduka buddusi.\n2 Amalala oba okwemanya. Omuntu alina amalala gasobola okumulemesa omuntu gwe yandiwasizza. Ate bwe kituuka ku bawala nabo okwemanya kuyinza okumulemesa okufumbirwa anti nga buli akutuukirira ng’olaba wa wansi nnyo.\n3 Okuwuliriza eηηambo.Si buli muntu nti akwagaliza omuntu gw’oba ofunye. Waliwo abantu abasobola okukwogerera nga bamaze okulaba nti olina omuntu gw’oyagala okuwasa oba okufumbirwa abamu nga balina ebigendererwa byabwe. Abamu bamanyi okuwaayiriza muganzi wo nti alina siriimu, malaaya, yaggyamu embuto, mwenzi ewaabwe basezi n’ebirala. Kati bino bw’obiwuliriza nga tosoose kunoonyereza ekivaamu omuntu kumwesamba ate n’ebyokuwasa ne bikulema.\n4 Obutaba mumativu. Omuwala oba omusajja eyatondebwa nga tamatira bangi balemererwa obufumbo. Alaba omuwala n’amwagala ate aba akyamuganza n’alabayo amusinga akabina ate n’amuta nagenda n’oyo, aba akyali n’alaba omweru ennyo ate n’owakabina n’amuta nadduka n’oli. N’omuwala atamatira abeera yaakafuna owakalevu ate n’alaba omuwanvu ate n’adduka n’oyo, bw’alaba ow’amaaso ate nga naye n’amukkiriza. Kino kisobola okukulemesa okuwasa oba okufumbirwa. Jjukira nti kizibu okusanga omuntu atuukiridde.\n5 Okutunuulira omuntu gy’ava. Buli omu abeera ko n’obuzaale bwe era ffenna tetufaanagana. Osobola okusanga omuntu mu kibuga ng’atandise okwezimba naye ng’ewaabwe y’asoose okuvaayo era ng’abasinga tebali bulungi. Abawala abamu balina endowooza egamba nti nze sifumbirwa musajja ng’ewaabwe ye mugagga kubanga abeηηanda baba bajja kutusabiriza nnyo batumaleko n’emirembe. N’osanga ng’omuwala asuddewo omusajja olw’akasonga akatono ako ate oluvannyuma ne yejjusa ng’emyaka gimugenzeeko.\n6 Okusoma kw’omuntu. Okusoma kirungi naye kifuuka kibi ng’omuntu ky’akulembeza mu buli kimu ne mu byobufumbo. Teri we kyawandiikibwa nti ataasoma talina kuwasa yasoma.\nOsanga abawala n’abalenzi nga bawera nti atali ku guleedi yange sirina gye mutwala era oli n’afuna omuntu ng’amwagala naye olwokuba yakoma mu siniya ate ono ye wa ddiguli n’amusuula.\nKati olwo bw’akubula oyinza okwekanga ng’emyaka gikuyiseeko n’otofumbirwa 7 Okukkiriza ab’eηηanda okukusalirawo.\nAbeηηanda balungi nnyo mu bulamu bwaffe era n’ebirowoozo byabwe birungi naye olumu basukka we bandikomye. Oyinza okufuna omuntu wo ng’omwagala naye ne batandika ‘ nze omukazi gwolonze saamusiimye, nze ndaba takusaanira mu maka, kyokka oluusi nga tebalina na nsonga. Kati bwobagenderako osanga obufumbo tokwasizzaamu.\n8 Abapimira omukwano ku ssente. Kino kisangibwa nnyo mu bawala. Omuvubuka bw’amuganza ng’awera okulaba nti omusajja ono anjagala era ayagala kumpasa kamusabe ssente ennyingi ndabe oba anaazimpa kyokka ng’oluusi n’omulenzi agamba kandabe oba omuwala ono anjagala byalaavu sso si ssente. Ekivaamu nga buli omu atambulamu. Buli musajja gw’afuna bwamukola bwati yeesanga emyaka gimuweddeko.\n9 Okufuna omuntu omukyamu. Abangereza balina eηηombo egamba nti emyaka muwendo buwendo. Kino kituufu naye nga tekisusse. Omuntu bw’afuna munne nga benkanya emyaka oba katugeze ng’omusajja asingako omuwala emyaka nga 3-10 awo si wabi. Naye osanga omuwala ng’agamba nti nze njagala omusajja nga muzeeyi nnyo kuba alabye bingi ate aba ne ssente kyokka ng’abazeeyi babeera ne bakazi baabwe olwo ggwe omukazi n’ofi irwa abavubuka abaali bakusaba obufumbo nga ggwe okyalina endowooza eyo, ekivaamu weesanga okaddiye.\n10 Okukuyiwa. Abakazi n’abasajjja abasinga omuntu gw’abadde ayagala bw’amuyiwa kimuyisa bubi nnyo era abasinga eby’omukwano abivaako n’akaddiwa ng’ali bw’omu.


Bukedde Online - Endwadde musanvu eziva mu kwewunda\nEndwadde musanvu eziva mu kwewunda\nEbivaako amabwa g'omu bulago mu bakyala ab'embuto\nOkukola enteekateeka kwe ntambuliza obulam...\nOmukyala nga yeetegereza ebyokwewunda by’oku matu\nEBISEERA bya nnaku nkulu abakyala bangi beetala banoonya byakwambala omuli n’ebyokwewunda. Mu bino mulimu eby’omu bulago, eby’oku matu, n’ebirala. Wabula bangi tebafaayo kumanya buzibu buyinza kuva mu byakwewunda ebimu.\nMargaret Nabunje, mutuuze w’e Kansanga yazimba amatu olw’okukozesa eby’okwewunda ebitakwatagana na mubiri gwe. Anyumya bw’ayiseemu: Nsanze obuzibu bunene n’okuzimba amatu olw’okugawummula ne gateekebwamu obuuma obutaakwatagana na mubiri gwange.\nMmaze n’obuzibu buno ebbanga ddene naye bummazeeko emirembe kuba byongera okuzimba buli lunaku.Bazadde bange bampummula amatu ne gawona bulungi, wabula oluvannyuma bwe baatandika okugateekamu ppini z’amatu ne gatandika okuzimba. Bantwala mu ddwaaliro ne banzijanjaba ne gawona naye bwe nagenda nkula naddamu okugawummula ne nteekamu ppini entono, tekyatwala kiseera kinene nagenda okuwulira nga gansiiwa buli kiseera era wayitawo ekiseera kitono ne gatandika okuzimba, wadde nalekayo okugateekamu ppini tegaalekayo.\nGaazimba ne ngatwala mu ddwaaliro ne bagalongoosa ne gabeera ng’agawonye, wabula waayita ekiseera kitono ne gaddamu okuzimba era kati nnoonya ssente ndala kuddamu kugalongoosa. Simanyi oba ku mulundi guno ganaatereera kuba ekiseera kituuka ne gatandika okunsiiwa.\nNg’omuntu sikyalina bulungi mirembe kubanga buli muntu gwe mpitako antunuulira, ssinga amatu gange gawona sisobola kuddamu kuteekamu ppini kuba sifunanga ko mirembe ate nga nkimanyi bulungi nti ppini ze zaavaako obulabe bwe nnina,” Nabunje bw’amaliriza.\nBuli lukya abakola ebyokwewunda by’abakyala baleeta ebipya omujjira n’ebicupuli ebireeta endwadde.\nEBIZIMBYA AMATU Dr. Steven Mukasa, okuva ku St. Vincent Hospital Mengo yagambye nti ppini ezissibwa mu matu n’ennyindo ze zisinze okubeera ez’obulabe eri abazikozesa. Zino ziri mu bika bisatu; eza zaabu, feeza n’ekikomo naye nga buli kika kirina obulabe bwe kikola ku muntu ssinga zibeera nkyamu.\n1 Ppini ezisinga zivaako langi ekwatira mu kituli ekiba kiwummuddwa mu kutu oba ennyindo oluvannyuma okutu ne kutandika okuzaala amasira n’amazzi, olw’okuba ebituli biba bizibikidde okutu ne kutandika okuzimba.\n2 Abantu bangi bambala ebintu bino ne bamala ebbanga nga tebabikyusizza bw’eba ppini etandika okukwatira mu kutu obucaafu bwonna obubeerako nga buyingira mu mubiri oluusi n’obutalavvu, ekivaako okutu okutandika okusiiwa n’okuzimba.\n3 Obuzibu obulala, abantu oluwummula amatu tebayisaawo nnaku nga bateekamu ppini. Jjukira okutu kuba kukyali kubisi olw’ebbwa ekyanguyiza obucaafu n’obuwuka okugendamu kubanga abamu baziteeka.\n4 Abalala baziteeka mu matu nga tebamaze kuzirongoosa.\n5 Ekirala, emibiri gy’abantu gya njawulo, waliwo ababeera ne kabootongo ekyanguya amatu okuvunda.\nENDWADDE EZIVA KU BYOKWEWUNDA\n1 Okuzimba kw’amatu era kuno kulabika mangu.\n2 Kookolo w’olususu naye kyangu okukukwata.\n3 Akawuka akaleeta siriimu kayinza okukukwata ssinga ogabana ppini eziwummula amatu n’omuntu omulala.\n4 Ebyuma ebikozesebwa oluusi tebiyonjebwa bulungi bannannyini byo nga kyangu okusaasaanya tetenaasi (mulalama).\n5 Okufulumya amasira buli kiseera awamu n’omusaayi.\n6 Ekiziyiro, olw’okuba abamu bawummula ebituli mu nnyindo ppini ze bateekamu ne zizibikira emiwaatwa egiyingiza empewo nga tesengejjeddwa ekisobola okuvaako omuntu okuziyira.\n7 Obulwadde bw’amaaso, okusinga buva ku ppini eziteekebwa ku maaso.\nOKUTANGIRA OBUZIBU l Abantu bettanire ebyokwe wunda ebya pulasitiika kubanga byo tebivaako nnyo langi ate tebifumita mubiri.\nl Nga tonnawummula matu na kuteekamu kintu kyonna sooka ogende ew’omusawo w’ensusu akukebere akubuulire oba omubiri gwo tegusobola buzibu ng’oguwummudde. l Bw’oba okozesa ppini oba ekintu ekirala kyonna, tolina kukisuza mu kutu kuba kyangu okukeera ku makya nga wafunye obuvune.\nl Ppini nga tonnagiteeka mu kutu sooka ogifumbeko obuwuka bufe, bw’oba tokisobodde kwata ppamba omunnyikeko mu mazzi agookya ogiyiseeko. Kino kikole buli lunaku nga tonnakozesa kintu kyonna ku kutu kwo oba ku kitundu ky’omubiri ekirala kyonna. Wabula fumba eyo gy’omaze okukakasa nti si ya kicupuli nti era tesobola kuvaako langi kukuleetera buzibu.\nl Togabana byakwewunda by’amatu na muntu mulala okwewala okufuna obulwadde obutali bumu kuba buli muntu alina obuzibu obubwe.\nKW’OLABIRA EBYOKWEWUNDA EBICUPULE Nisha Kaweesi, atunda ebyokwewunda e Kasubi yagambye nti, kituufu ebintu bye batunda oluusi bibeera bicupuli ebivaako obulabe obutali bumu ku mibiri gy’abantu. Ppini ze zisinga okukolebwamu ebicupuli nga kizibu omuntu okwawula ennungi n’embi ng’okuzimanya kikwetaagisa okuzekenneenya ennyo nga tonnazigula.\nEngeri y’okuzaawula; ppini ezikolebwa mu zaabu ezisinga zibeera mu langi ya kyenvu naye ezitali ntuufu ziba zimeremeenya nnyo ate nga ne bw’ozikwatako n’obeera ng’asangula zivaako obuntuntu. Ppini zino ze zisinga obungi ku katale era ozisanga zitundibwa ssente ntono. Entuufu zibeera ne langi enkwafu ate tesanguka ne bw’okola otya. N’ezikolebwa mu bintu ebirala nazo kye kimu.\nKW’OLABIRA OKUTU OKUFUNYE OBUZIBU OLWA PPINI\n1 Kukusiiwa buli kiseera.\n2 Okutu kufuna ebitulututtu ku ngulu.\n3 Okutu kuzaala amazzi buli kiseera.\n4 Okutu kutandika okuwunya.\n5 Tekulekaayo kuleeta musaayi.\nEBITUNDU EBIWUMMULWA EBY’OBULABE\n4 Olulimi. Bino byonna bisobola okuvaako obulabe ku mubiri ng'okozesezza ebyokwewunda ebickayamu.


Bukedde Online - Rebecca Jjingo ayimbye ennyimba z'eyali muninkini we ng'ajaguza emyaka 18 mu nsiike\nBelinda Nansasi omusuubuzi w’engoye e Ntebe...\nBobi kata asse Barbie ensonyi ku siteegi...\nRebecca Jjingo ayimbye ennyimba z'eyali muninkini we ng'ajaguza emyaka 18 mu nsiike,\nAbadigize abeeyiye mu bungi ku Club Obligato ku Lwokutaano mu kivvulu kya Rebecca Jjingo baakanze kulinda eyali bba era taata w'abaana be, Roy Kapale okuyimba wabula ekivvulu kyawedde talabiseeko.\nWadde Jjingo yali yategeeza nti ng'ajaguza emyaka 18 mu kuyimba, agenda kuleeta Roy Kapale ayimbe naye tekyasobose era ono bwe yazze ku siteegi n'ayimba oluyimba lwa Roy Kapale olwa "Ebitaala bintadde " olwo enduulu n'eraya era abadigize baalabiddwako nga beekuba obwama ng'eno bwe beebuuza ekiriwo.\nBaamubuuzizza lwaki ayimbye oluyimba olwo n'ategeeza nti "oli taata wa baana bange, yonna gy'ali mmusabira mikisa era nnabadde mmanyi anaabaawo naye nze kanzannyewo 'part' ye kuba amateeka ga 'kopirayiti' tegankwata."\nRebecca yawunze mutabani w'omukulembeze w'eggwanga, Gen Muhoozi Kainerugaba bwe yamuwadde obukadde 10 mu kivvulu kye.\nSsente zino Muhoozi yazitisse omu ku bajaasi abakuuma Pulezidenti Museveni aba Special Force Command (SFC), Canole Magezi .\nOno yaddiriddwa Kiyimba Free Man eyawadde Rebecca Jjingo akakadde kamu era n'ategeeza nga bw'atayinza kwerabira lwe yali afiiridde ku lyato omwaka oguwedde n'agamba nti wadde baabayeeya ne babavuma naye yeebaza bonna abaafaayo okubasabira ssaako okwebaza nabo abakyabasabira.\nEkivvulu kino kyabaddewo eggulo ku Lwokutaano. Abadigize Jingo yabakubye omuziki gwa layivu bbandi ne basiima era ng'ono obwedda atuuka nayogera ku linnya lya Joel Isabirye olwo enduulu neraya.\nRebecca Jingo yakyusizza ebyambalo emirundi esatu okwabadde n'ekiraga ebisambi nga kino kyaleese abasajja amabbabbanyi olwengeri gye yabadde azinamu mu ngeri esoomooza.\nAbayimbi bangi abaamuyimbiddeko okuli; Mariam Ndagire, Angella Kalule, Sophie Gombya, Betina Namukasa, Flash Love, Flavia Mawagi nabalala bangi era ng'ono yayimbye ennyimba ze zonna okuli n'olweyali bba Roy Kapale olwa "ebitaala bintadde ".\nYamalirizza na mazina Maganda ge yazinidde ku luyimba lwa "Ndabirawa "\nOgw’eyattanga abawala mu Wakiso gwongezeddwaayo


Bukedde Online - Poliisi yenyodde n'abasuubuzi ba Premier Center abakedde okwekalakaasa\nMulago etubidde n'abalwadde abaagwa ku bubenje ne babulwako abaabwe\nOmusika wa maama w'omulamuzi Kavuma assidd...\nOwa Poliisi ng'azikiza omuliro ogukumiddwa abeekalakaasi\nABASUUBUZI abakolera ku kizimbe kya Premier Center ekiri wakati wa Nana Center ne Capital Center ku Nabugabo beekalakaasizza olw’omugagga okugula ekizimbe n’ayongeza ssente z’obupangisa, amasannyalaze, kabuyonjo n’ebirala.\nEkizimbe kino kyabadde kya mugagga Bosco Muwonge n’akiguza Daudi Mutebi ku nkomerero y’omwezi oguwedde n’ayongeza ssente z’obupangisa.\nAbasuubuzi enteekateeka y'okwekalakaasa bagitandika ku Lwamukaaga era omugagga olwakitegedde kwekugenda ku kizimbe n’aggala edduuka lya Michael Nsimbe ssentebe w’abasuubuzi.\nOkuggala edduuka lya Nsibe ne kuteekebwako n’abaserikale ab’emmundu, yeyabadde entabiro y’abasuubuzi okukwekalakaasa era olwaleero, bakedde kukuma muliro mu luguudo ekiwalirizza poliisi okukuba amasasi mu bbanga okubagumbulula.\nMu kaweefube w’okuzza emirembe, poliisi ng’ekolera wamu n’ab’ekibiina ekirwanirira eddembe ly’abapangisa mu Kampala ekikulemberwa Mohammad Katanyoreka, bakoze ekisoboka kyonna okulaba ng’abasuubuzi basisinkana Mutebi b’ogere ku nsonga eziriwo wabula nebafunamu looya we Haruna Kagodo.\nKagodo ategeezezza abasuubuzi nti, yeyayongezza ssente era buli ekikwata ku kizimbe kiri mu mikono gye n’abannyonnyola n’ensonga lwaki yayongezza ekizimbe n’abasuubiza nti, agenda kubasisinkana ku Ssaawa 9:00 olwaleero okutereeza ebyasobye mu kugereka ssente z’obupangisa empya.


Bukedde Online - Okukuza Ameefuga aga 57: Engeri embeera y'ebyokwerinda gy'ezze ekyuka bukya twefuga\nOkukuza Ameefuga aga 57: Engeri embeera y'ebyokwerinda gy'ezze ekyuka bukya twefuga\nTulina okukyusa Sseemateeka tulyoke tuganyulwe mu kwefuga\nNga tukuza emyaka 57 egy'ameefuga, tukubye ttooci mu byokwerinda.\nHaji Edrisa Sseddunga , akulira abaazirwanako: Emabegako nga tetunnafuna bwetwaze, Obwakabaka bwalina minisitule, gavumenti ezeebitundu, ebitongole eby'enjawulo okugeza, eky'ebyenjigiriza n'ebirala nga be beekolera ku bintu byabwe ng'abaamagombolola, amasaza, emiruka nga be bakola emirimu egyo. Obutemu buno obuzze olwaleero tebwaliwo.\nEdda kwalinga kumenya mayumba n'ekigendererwa eky'okutwala ebintu ne ssente.\nAwo ne waddawo ogwa kaamulali nga bayiira abantu naddala Abayindi kaamulali mu maaso ne bababba ssente n'emmaali.\nWaaliwo abasajja abaatandika okwegugunga nga battukiza ekya Ssekabaka Muteesa eky'okwefuga.\nMuno mwalimu, Ignatius Musaazi, Muliira, omugenzi Kisekka, Naamwatulira Joseph n'abalala abaatuulanga mu muti gwabwe gwe baayitanga ‘Akati ak'eddembe' akaalinga awo mu ppaaka Enkadde.\nYatutwala e Bungereza mu lukiiko lw'amawanga tukole ssemateeka anaatugatta.\nKabaka baamufuula pulezidenti ne bamulayiza kyokka mu kifo ky'okukwasa ffe abaali mu bukulembeze, ate ssemateeka baamukwasa Obote, eyali katikkiro ebiseera ebyo.\nWano baali ng'abakubira Obote paasi kubanga yatandika n'okwewaana nti, ‘bwennalaba akutte Bayibuli okulayira (ssekabaka) ne mmanya nti mmumaze'.\nKubanga yali amaze okumuggya mu bufuzi bw'ensikirano n'amuzza mu byobufuzi eby'olukale.\nObote yalumba Muteesa e Ntebe gye yali abeera nga pulezidenti okussa omukono ku kiwandiiko ekiwaayo amasaza ag'e Buyaga ne Bugangaizi, kyokka Muteesa n'agaana.\nEkyavaamu ne bamugoba e Ntebe n'adda e Makindye, nayo teyabandaalayo n'adda mu Lubiri olw'enkaayana ezaali zimaze okumerukawo.\nOkuva olwo emirembe gyaggwaawo mu Uganda ne batusibira mu biseera eby'akabenje. Baatandika okuwamba abantu abalina n'abatalina musango nga babasiba.\nEbisanja bya Obote eby'emirundi ebiri byali bya bunkenke bwereere. Bano baayingiranga ne mu mayumba gaffe n'akola by'akoze ku mukyalawo kyokka nga n'abaana balala olumala ne yeetambulira kyokka nga tolina gy'omuwawaabira.\nAbantu nga Dr. Ssembeeguya gwe baggya e Kawempe ku ddwaaliro ne Ben Kiwanuka eyali omulamuzi wa Uganda omukulu gwe baggya mu kkooti, n'abalala tebaalutonda.\nEkiwambabantu wano we kyatandikira nga babateeka mu bbuutu z'emmotoka ne bababuzaawo.\nWaalingawo n'ebifo bingi eby'akattiro ebyamiranga abantu okugeza, e Namanve awali amakolero ng'emirambo ogisanga giri eyo.\nGattako e Lwabenge mu ddungu, n'awalala. Haji Abdu Nadduli, minisita akola guno na guli: Mu 1955, Abazungu baafuuka abannanfuusi omwoyo gw'okukuza n'ogw'eddiini nga baguvuddeko bazze mu byabufuzi n'ebyenfuna.\nBwe baawahhangusa Muteesa mu 1953 twasaba tukole endagaano empya ng'egamba nti, byonna ebiragaaniddwa muno byakufugira emyaka mukaaga, bwe ginaggwaako nga Uganda yeefuga. Y'ensonga lwaki mu 1961/62 twafuna obwetwaze.\nKyennyamiza okulaba ng'oluvannyuma lw'okulafuubana okufuna okwefuga, ffe ng'Abaganda abaakola kaweefube ono tetwasiimibwa, okuggyako okutulaga enkwe ezaatwalizaamu n'okuwahhangusa Beene.\nObutabanguko obuliwo kati bw'atandikira mabega. Enjawulo eriwo eri nti, kati abatta n'okuwamba bannaabwe bakikozesa bukyayi.


Bukedde Online - Omwana w'omugagga wa Steel and Tube afudde mu ntiisa\nOmwana w'omugagga wa Steel and Tube afudde mu ntiisa\nBalaam ow'ebivvulu awandiisizza ekibiina kya People Power\nBUKEDDE W'OLWOKUBIRI ALIMU EBIKULU BINO BY...\nAdded 29th January 2019\nNamulindwa lwe yagattibwa ne bba Twahiirwa.\nMUWALA w'omugagga Joseph Yiga owa Steel And Tube, yawulidde akamusiiwa mu mumiro n'akolola.\nMu kaseera katono, omukka yabadde abaka mubake. Baamutadde mangu mu mmotoka okumutwala mu ddwaaliro, kyokka baavuzeeko akabanga katono n'afa. Juscent Namulindwa Yiga 38, abadde abeera Namugongo ne bba Joseph Twahiirwa gw'alinamu abaana basatu.\nAbadde akola ne kitaawe ne nnyina mu kkampuni ya Steel and Tube Industries eriraanye ekkolero lya sooda wa Pepsi Cola e Kyambogo ku lw'e Jinja. Ku Ssande, Namulindwa bwe yamaze okulya ekyemisana n'abaana be n'atuula mu ddiiro ly'abagenyi. Bba teyabadde waka. Ku ssaawa nga 11 ez'olw'eggulo yatandise okukolola.\nOmukozi w'awaka yasembedde n'amubuuza nti "mmami obadde ki?" N'amuddamu nti "nsoose kuwulira akantu akansiiwa mu mumiro, era okukolola we kutandikidde". Omukozi yayise ab'oku muliraano ne bamussa mu mmotoka ne bamutwala mu kalwaliro akaliraanyewo.\nAbasawo baamukozeeko kyokka embeera n'eyongera kuba bubi. Baabawadde amagezi bamwongereyo mu ddwaaliro eddene. Mw. Yiga eyasangiddwa mu maka ge e Munyonyo eggulo, yategeezezza Bukedde nti yawabudde bamutwale mu ddwaaliro lya ‘Life Link' e Namugongo- Kyaliwajjala, kyokka baabadde baakavugako katono n'abafi irako mu mmotoka. "Tubadde tukola naye ng'omu ku bamaneja.\nSimanyangako ng'alina obulwadde bwonna. Kino kitukubye wala", bwe yategeezezza. Yafudde ku ssaawa 5 ez'ekiro kya Ssande. Omulambo gwatwaliddwa mu ggwanika e Mulago gye gwaggyiddwa okutwalibwa ewa Yiga e Munyonyo awaakumiddwa olumbe.\nLeero ku Lwokubiri ku ssaawa 5 ez'enkya, wajja kubaawo mmisa mu Eklezia ku kiggwa ky'abajulizi e Namugongo, n'oluvannyuma omulambo gutwalibwe e Bisanje -Masaka gye gunaasula olwo aziikibwe enkya ku Lwokusatu ku ssaawa 8 ez'emisana.\nBba Joseph Tukahirwe akolera mu kkampuni ya Maina ICD etuusa mmotoka eya Ssentebe wa Kwagalana, Godfrey Kirumira. Eggulo mikwano gya Yiga okuli Kirumira (Yiga naye mmemba wa Kwagalana) baasisinkanye ewa Yiga okuteesa ku nteekateeka z'okuziika\nBaddereeva abalala 4 babazudde ne Corona\nAbakugu balaze engeri y'okulwanyisaamu akawuka ka Corona Virus mu Uganda


Bukedde Online - Mutabani w'akulira ISO Brian Bagyenda yezooba na gw'akutta eyali muganzi we\nOkutulugunya abakyala kweyongede -Abakugu boogede kwe kiva\nMuseveni alayizza abalamuzi ba kkooti y'okuntikko...\nPoliisi ekutte abatemu n'eboogeza gye baasudde...\nAdded 14th January 2020\nBrian Bagyenda abagambibwa okutemu eyali muganzi we n'afa omulambo gwe ne gusangibwa mu kibira e Namanve\nMUTABANI wakulira ekitongole ekikkesi ekya ISO, Brian Bagyenda agaanye okwewozaako mu kkooti mu musango gw’okutta muganzi we Enid Twijukye.\nBagyenda aleteddwa mu kkooti enkulu okunnyonnyola ebyaliwo kyokka looya we Nsubuga Mubiru n'ategeeza omulamuzi Moses Kazibwe Kawumi nti basazeewo Bagyenda asirike era talina kyagenda kunyonyola kkooti.\nOmulamuzi asoose kumunnyonnyola engeri 3 mwasobola okuyita okwewozaako omuli okusooka okulayira, obutalayira oba okusirika natabaako kyayogera ye kwekulondako ekyokusirika.\nAtegeezezza nti yadde nga asazeewo kusirika agenda kuyita abajulizi 3 okuli muganda we Frances Nantamu n’omusawo we ddwaliro e Butabika Dr. Brian Mutumba okumuwolereza era balage ne kkooti nti yalina ekikyamu ku mutwe.\nWiiki ewedde omulamuzi Kazibwe yalagira Bagyenda yewozaako oluvanyuma lwokuwulira obujulizi bw'abntu 16 nga bwonna bulumika Bagyenda nti yeyatta Twijukye nga amutebereza okubaayo n’omusajja omulala.\nOkusinziira ku bujuliz bw’oludda oluwaabi Bagyenda yayambibwako banne Vicent Rwahirwe ne Innocent Bainomugisha nga bano bebasiba Twijukye emiguwa ne “soloteepu” ku miwa olwo Bagyenda namuttisa “piro” gyeyamunyiggiriza mu feesi nalemwa okussa.\nTwijukye yafiira ku mwayak 22 mu January 2017 era yali asoma ku yunivasite e Ndejje. Omulambo gwa Twijukye poliisi yagusanga mu kibira kye Namanve nga gutandiise okuvvunda\nObujulizi bw’essasi eryatta Akena bwongedde okuluma Kanyamunyu\nOmujulizi ow'omukaaga avuddeyo okulumiriza Kanyamunyu\nKayihura aleese bwiino ku bamulwanyisa\nMuninkini wa Kaweesi ayongedde okutabula poliisi ne ISO\nMunnayuganda atuuziddwa nga omusumba...\nMUNNAYUGANDA eyalondebwa okufuuka Omusumba w’essaza ly’Eklezia erya Aliwal e South Afrika atuuziddwa mu kitiibwa,...


OMUBAKA Robert Kyagulanyi amanyiddwa nga ‘Bobi Wine’ addizza poliisi omuliro ku ky’okugaana abawagizi be okuyisa ebivvulu by’okumwaniriza n’agamba nti Poliisi si y’erina okumusalirawo b’ani b’alina okusisinkana na makubo ki mw’alina okuyita.\nKino kiddiridde abakungu ba poliisi okwabadde n’omwogezi wayo Emilian Kayima okutegeeza nga poliisi bw’etagenda kukkiriza kuyisa bivvulu, kukuba nkung’ana n’egamba era n’egamba nti aba famile ye bokka be bajja okumusisinkana ku kisaaw e Ntebe abebyokwerinda we banamugya okumuwerekera okumutuusa mu maka ge e Magere ku lw’e Gayaza.\nBobi Wine akomawo ku Lwokunaokuva mu Amerika gy'abadde ajanjabirwa oluvannyuma lw'okulumizibwa ng'akwatibwa abebyokwerindamu kibuga Arua abaamulumiriza nti ye ne banne bakanyugiraemmottokaza Pulezidenti Museveni amayinja.\nMu bubaka bw’atadde ku mukutu gwe ogwa Twitter, Bobi Wine agambye nti abadde ku kisaawe mu kibuga Armsterdam ng’akomawo eka (e Uganda) n’alaba ebyogeddwa omwogezi wa poliisi mu ggwanga, Emilian Kayima ne banne nti agenda kusisinkanibwa ba famire ye bokka ku kisaawe e Ntebe n’oluvannyuma abebyokwerinda bamuvuge okumutuusa mu maka ge e Magere.\nBobi Wine abisambazze n’agamba nti poliisi ssi y’emusalirawo. ‘’Banywanyi wamma tusisinkane e Kampala,’’ bw’agambye.\nN’ayongera nti eby’okumuvuga okumuggya ku kisaawe okumutwala e Magere ssi by’aliko kuba ajja kumiyimirako e Najjankumbi alabe ku Jjajjaawe omukazi w’anaava okugenda e Kamwokya alye ekyemisana n’abooluganda lwe alyoke agende e Magere.\n" Teri wa famire yange yenna agenda ku nsisinkana ku kisaawe Ntebe (nga poliisi bw’egamba) nja kubasanga waka kuba mmanyi amaka gange gye gali. Poliisi si y'ensalirawo wa gye nnina okuyita,’’ Bobi bwe yawandiise.


Bukedde Online - Poliisi ezudde ebipya ku yatema omugagga w'e Buloba\nKatikkiro alaze engeri ebbula ly’amazzi gye...\nAbabadde bagufudde omuze okubba mukama waabwe...\nPOLIISI ezudde ebipya ku musajja Hamidu Ssennyonjo amanyiddwa nga Munomuno omu ku bagambibwa okuyingirira omugagga w’e Buloba Charles Kibuuka Mikisa 51, nga August 6, 2019 ne bamutematema ne mukyala we.\nSsennyonjo, ng’ali ne banne abalala abagambibwa okuba nga baali basoba mu 20, baayingira mu maka ga Kibuuka agasangibwa ku lusozi Bwota - Nsimbi ne batwala eby'omu nnyumba byonna ne baleka ng’ab'omu nnyumba bataawa.\nEbipya poliisi by’ezudde biraga nti, Ssennyonjo y’omu ku babbi bakanywamusaayi ababadde batigomya abantu mu bitundu bya Kampala n’emiriraano.\nNga April 21, 2017, ne munne omulala atannategeerekeka mannya, kigambibwa nti baalumba omusuubuzi Mathias Byamugisha eyalina edduuka ku luguudo lw’e Salaama mu Makindye ne bamukuba amasasi ne bamutwalako ssente ate ezimu ne ziyiika mu nsawo y’obuwungu.\nPolisi ssente yazizuula mu buwunga omulambo mwe gwali gugudde ne bitwalibwa ng’ekimu ku bizibiti.\nByamugisha baamulumba mu ttumbi ku ssaawa 9:00 ez’ekiro ne bamukuba amasasi mu dduuka lye oluvannyuma ne badduka ne ssente zonna. Amaduuka ku lw’e Salaama gakola okukeesa obudde era ababbi baakozesa omukisa guno okumulumba nga beekakasa nti alina ssente eziwera.\nMu wiiki y’emu mwe battira Byamugisha, kigambibwa nti, baalumba omusajja omulala Emmanuel Ssentongo eyali ava okucakala ne mukazi we ne bamukuba bubi nnyo ne bamutta oluvannyuma ne basobya ku mukazi we.\nOmukzi naye baamukuba nga bamaze okumusobyako ne baleka ng’ataawa nga bakakasa nti yali waakufa. Ono Katonda yamusaasira n’alama n’aggulawo omusango gw’okumusobyako.\nSsennyonjo poliisi emulinako fayiro nnya okuli ez’obutemu bbiri n’ez'okusobya ku bakazi bbiri nga zonna obujulizi obuliko bwakakasiddwa nti ye yazza emisango gyonna.\nFAMIRE YA BYAMUGISHA EYAGALA BWENKANYA\nNnamwandu wa Byamugisha, Miriam Byamugisha gwe twasanze ku dduuka mwe battira bba ku lw’e Salaama yagambye nti, kirungi nti bba teyafiira bwemage, omutemu eyamutta yamaze n’akwatibwa n’agamba nti ku ssaawa eno, obulamu bwa bba tebukyasobola kudda naye ky'ayagala afune obwenkanya olw’okuttibwa kwa bba.\nYagasseeko nti, Byamugisha yaleka abaana musanvu essaawa eno b’atoba okulabirira n’okuweerayo fiizi ku masomero gye basomera.\nPOLIISI EMUBUUZA EMMUNDU ZE BAKOZESA GYE ZIRI\nAbanoonyereza mu poliisi baakizudde nti, Ssennyonjo ne banne balina emmundu bbiri emu kika kya piisito ate endala kika kya SMG/AK47 ze babadde bakozesa mu bubbi era nga ku zino, emu gye battisa Byamugisha.\nKu Lwokubiri, Ssennyonjo yaggyiddwa ku poliisi y’e Katwe gye badde akuumirwa n’atwalibwa e Kireka ku SID abakugu bongere okumukunya ayogere emmundu gye bazitereka ne banne abalala gye beekukumye.\nEmmundu emu, kigambibwa nti baagibba ku mubaka wa palamenti omu (amanya gasirikiddwa) gwe baalinnya akagere ng’agenze okugula malaaya e Makindye, bwe yayingira mu loogi okwesanyusaamu, Ssenyonjo ne banne baamenya mmotoka ne baggyamu ensawo gye baali balowooza nti erimu ssente.\nBano mmotoka y’omubaka baagikuba ejjinja ku ndabirwamu n’eyiika ne basikamu ensawo eyalimu ssente n’emmundu eyali ejjudde amasasi era okuva olwo, emmundu eno ababbi y'emu ku ze bakozesa okutigomya abantu.\nOmwogezi wa poliisi mu Kampala n’emiriraano, Patrick Onyango yategeezezza nti, Ssennyonjo alina emisango emirala mingi gye bamunoonyerezaako omuli egy’obutemu, obubbi nga bakozesa emmundu n’ebissi ebirala, okusobya ku bakazi n’emirala.\nYagasseeko nti, okunoonyereza kukyagenda ne banne abalala b’abadde akolagana nabo mu bikolwa by’okubba, okutta n’okusobya ku bakazi bakwatibwe. Poliisi essaawa eno, erina fayiro ezisukka mu nnya ku Ssennyonjo n’akabinja ke.\nAbeebijambiya bazzeemu okutemaatema abantu e Masaka\nAbazigu bazinze ekyalo ne bakuba 5 amasasi


Bukedde Online - Abagambibwa okutta owa Mobile Money babazizza e Zzana\nMbogo ne Kibuli beddizza ez'amasomero mu...\nGrace Akulira akulira ba Mbega ng'atuuseeko webattidde owa Mobile Money\nABAJAASI ba UPDF babiri abagambibwa okutta owa Mobile Money n’omukozi we ewa Zzana batwaliddwa mu kifo we baabatemulira abantu ab’omu kitundu ne bakung’aana nga baagala okubaggya ku b’ebyokwerinda babeekolereko.\nBob Roberts Ochan ne Denis Magusho bombi nga beewaggula mu magye ga UPDF baatwaliddwa n’abantu abalala babiri okuli Jackson Mulunda amannyindwa nga Ssaalango ne Isaac Ntale owa bodaboda ku siteegi y’e Ndejje.\nBaatwaliddwa ekitongole ky’ebyokwerinda ekirwanyisa obutujju ekya Joint Anti-Terrorist Task Force, JATT mu kifo awaatemulirwa Harriet Nalwadda n’omukozi we Moreen Nakabuubi.\nNalwadda ne Nakabuubi, abatemu baabalumba nga bannyuka okudda awaka ku ssaawa nga 4:30 ez’ekiro ne babakuba amasasi. Ettemu lino lyabaddewo nga June 11 e Zzana ku luguudo lw’e Ntebe. Pulezidenti Museveni yatuuseeko mu kifo kino n’akakasa abatuuze nti abeenyigidde mu ttemu baakwatiddwa era bagenda kukolwako ng’amateeka bwe galagira.\nAba JATTA mu byokwerinda eby’amaanyi baakunguzza abasajja abana abagambibwa okutta Nalwadda ne Nakabuubi be baatutte ewa Zzana ku Lwokutaano mu kaweefube ow’okuboogeza engeri gye baaluka olukwe n’engeri gye baatemula Nalwadda ne Nakabuubi.\nAbatuuze b’e Zzana baggadde amaduuka ne bakung’aana nga bakambwe era aba JATT baasanze akaseera akazibu ng’abantu bataamye baagala okubaggyako abasajja abana babeekolereko. Obukuumi bwabadde bwamaanyi ng’aba LDU n’amagye balawuna buli wamu okulaba nga tewali muntu akola ffujjo.\nMulunda amannyiddwa nga Ssaalongo nga mutuuze w’e Sseguku ku mukaaga yaggyiddwa mu mmotoka ng’asibiddwa ekigoye mu feesi ng’asigazzaawo maaso gokka n’alaga poliisi engeri gye yabegamu Nalwadda okutuukira ddala ku lunaku lwe yattibwa. Magusho ye yazzeeko okufulumizibwa naye n’alaga poliisi engeri gye yattamu Nalwadda bwe yali agaanidde ensawo n’asalawo amukube amasasi agaamutta.\nMbega wa poliisi yabuuzizza Mugusho nti lwaki yakuba Nalwadda amasasi ate nga yali amuwadde ensawo n’ategeeza nti yali abamanyi kwe kusalawo bamukube wabulewo abalonkoma. Omulala gwe baggyeyo ye muvuzi wa bodaboda, Isaac Ntale ng’ono yeeyita Musiraamu nga mutuuze w’e Ndejje mu Ggombolola y’e Makindye Ssaabagabo. Yalaze we baali basimbye bodaboda kwe baatambulira ng’olwamala okukola misoni ne balinnya bodaboda ne badduka.\nBob Robert Ochan yasigadde mu mmotoka ng’agamba nti teyaliiko ku batta Nalwadda wabula yalaze poliisi engeri gye battamu omuyizi w’e Kyambogo e Lungujja, Lafayiro Walugembe bwe baamukuba amasasi ne bamutta.\nEkikwekweto kino kyabadde kikulembeddwamu akulira okunoonyereza ku buzzi bw’emisango mu ggwanga, Grace Akullo. Abatemu baasoose kulaga ebifo mwe battira abantu abalala nga kuno kuliko Lungujja, Masanafu, Nyanama, Zzana ne Kajjansi era oluvannyuma bazziddwaayo e Kireka gye bakuumirwa mu kiseera kino.\nAbatuuze b’e Zzana baakukkulumidde poliisi okuleeta abatemu 8 Bukedde SHAMIM NABUNNYA mu Ssande June 23, 2019 AMAWULIRE nga bababisse obuwero ku maaso era baagezezzaako okusiba oluguudo lw’e Ntebe okwekalakaasa kyokka poliisi n’ebakkakkanya.\nAbatemu baalumba Harriet Nalwadda nga March 21, 2015 ne bamukuba amasasi mu lubuto kyokka n’asimattuka ate nga yali lubuto lwa mwezi ebiri era omwana waali. Omusango gwa Harriet Nalwadda gubadde mu kkooti ya Buganda Road nga gwasooka kubeera ku fayiro nnamba SD REF 16/21/03/2015 ne gukyusibwa ne guzzibwa ku CRB 559/2015 nga ku fayiro enkadde kwaliko Abud Kasule ,Wilfred Mugani, Bosco Akidiri, John Kibuuka, Isaac Ntale Kyelunyingo, kyokka abamu ku bano baateebwa nga kkooti agamba nti tewali bujulizi bumala.\nSsentebe w’e Zzana Kirimanyaga, Micheal Kayondo bwe yalabye bafulumizza Isaac Ntale eyali avuga bodaboda yategeezezza ntiy’oyo kennyini kuba yabuuza abatemu kiki kye bakola mu nzikiza ate ng’ekifo kya bulabe. Kayondo agamba nti yali tannatuuka waka n’awulira amasasi nga gavuga era ekyaddirira kumubikira Nalwadda ne Nakabuubi nti bakubiddwa amasasi.\nTerrorist Task Force, JATT,\nBob Roberts Ochan ne Denis Magusho


Bukedde Online - Abakristaayo balumirizza olukiiko lw'ekkanisa ya Namumira C/U okwekobaana n'omubuulizi ne batunda ettaka\nTaata azirikidde mu kifo abazigu we baatemulidde mutabani we ne batwala pikipiki\nYIGA OLUGANDA: Empisa, emizizo n'obulombol...\nABAKULISITAAYO b’ekkanisa y'e Namumira balumirizza olukiiko olugitwala okwekobaana n’omubuulizi ne batunda erimu ku ttaka ly'ekkanisa.\nErimu ku ttaka ly'ekkanisa lye balumiriza omubuulizi n'akakiiko akafuga ekkanisa okutunda\nEkkanisa ya Namumira Church Of Uganda mu Busumba bw'e Mpigi mu bulabirizi bw'e Luweero ku kyalo Namumira mu Town Council y'e Busiika mu disitulikiti ye Luweero Abakrisitaayo abagisabiramu be bafunyena obutakkaanya n'omubuulizi waabwe Geoffrey Mubiru wamu n'olukiiko olufuga ekkanisa lwe balumiriza okukozesa olukujjukujju ne batunda ku ttaka ly'ekkanisa ng'Abakrisitaayo tebategeezeddwaako.\nSamuel Daaki akulira okuteekerateekera ekkanisa yagambye nti baali baakola enteekateeka zaabwe nga tebamubuulirako era ng'ebigenda mu maaso naye awulira biwulire , n'agamba nti ekkanisa yazimbibwa mu 1973 okutuusa Abakrisitaayo lwe baatandika okuzimba empya etennaba kumalirizibwa .\nYagasseeko nti ettaka ly'ekkanisa ddene nga ziri yiika 108 n'omusobyo era mu kiseera kino Moses Kakembo akulira eby'ettaka mu kkanisa ng'aliwamu n'omubulizi n'abalala abali ku kakiiko baaleeta abapunta ne balipima oluvannyuma ne lisalwamu poloti ne zitandikwa okutundibwa nga bo tebalina kye bamanyi.\nYayongeddeko nti kizuuliddwa nga abapunta omusaala baaweebwa yiika 14 ku ttaka ly'ekkanisa lye baatandise okutemamu poloti nga bazitunda Abakrisitaayo kye bawakanya.\nAbakristaayo nga bakung'aanye mu kkanisa\nAbamu ku Bakristaayo abalumiriza\nOW'EBYETTAKA MU KKANISA YEEWOZEZZAAKO\nMoses Kakembo akulira eby'ettaka mu kkanisa eno bwe yatuukiriddwa ku ssimu yayombesezza munnamawulire nti okugenda ku ttaka ly'ekkanisa yandibadde asooka kumuwandiikira bbaluwa n'amusaba olukusa okusinga okulisalimbira kuba y'alirinako obuvunaanyizibwa kyokka oluvannyuma yakkakkanye n'ategeeza nti buli ekyakolebwa kiri mu makubo matuufu Abakrisitaayo basaanye okuba abakkakkamu.\nAbakristaayo nga bakung'aanye beemulugunya\nOMUBUULIZI W'EKKANISA AYOGEDDE\nGeoffrey Mubiru omubulizi w'ekkanisa eno yategeezezza nti omwaka oguwedde waaliwo Abakrisitaayo n'abeebibanja abaali ku ttaka ly'ekkanisa abaali baagala okulibba ekyamuwalirizza n'olukiiko olufuga ekkanisa okugenda ku bulabirizi e Luweero ne bufuna olukusa okulyerula.\nYagasseko nti abeebibanja baalagirwa okwegula ng'abasinga baali tebalina ssente ne basalawo okwawuzza mu bibanja byabwe ne bawaako ekkanisa ng'abamu be batandise okutunda ebifo byabwe n'agattako nti ebya yiika 14 ze bagamba nti zaaweebwa abapunta ye talina ky'abimanyiiko.\nEkkanisa empya ezizimbibwa\nBISOOPU W'OBULABIRIZI BW'E LUWEERO AYOGEDDE\nBp. Eridard Kironde Nsubuga atwala obulabirizi bw'e Luweero bwe yakubiddwa essimu yalaze nga bw'atalina ky'amanyi n'ategeezza nga bw'agenda okukinoonyerezaako .\nEttaka ly'ekkanisa lye balumiriza Omubuulizi n'akakiiko k'ekkanisa okulitunda


Lucas 19 NVI-PT - Lukka 19 LCB | Biblica América Latina\nLucas 19 NVI-PT - Lukka 19 LCB\n1Jesus entrou em Jericó, e atravessava a cidade. 2 Havia ali um homem rico chamado Zaqueu, chefe dos publicanos. 3 Ele queria ver quem era Jesus, mas, sendo de pequena estatura, não o conseguia, por causa da multidão. 4 Assim, correu adiante e subiu numa figueira brava para vê-lo, pois Jesus ia passar por ali.\n1Awo Yesu n’atuuka mu kibuga Yeriko, n’ayitamu. 2 Mu kibuga omwo mwalimu omusajja erinnya lye Zaakayo; yali mukulu wa bawooza, era yali mugagga nnyo. 3 N’afuba okulaba Yesu, naye n’atasobola ng’ali mu kibiina ky’abantu kubanga yali mumpi. 4 Kyeyava adduka ne yeesooka ekibiina mu maaso, n’alinnya omuti omusukamooli asobole okulaba Yesu ng’ayitawo.\n7 Abantu bonna abaakiraba ne batandika okwemulugunya nga bagamba nti, “Agenze okukyalira omuntu alina ebibi.”\n8 Awo Zaakayo n’ayimirira n’agamba Mukama waffe nti, “Mukama wange! Mpuliriza! Ebintu byange nnaabigabanyaamu wakati, ekitundu ne nkiwa abaavu; era obanga waliwo omuntu gwe nnali ndyazaamaanyizza, nnaamuliyira emirundi ena.”\n9 Yesu n’amugamba nti, “Olwa leero obulokozi buzze mu nnyumba muno, kubanga omusajja ono naye muzzukulu wa Ibulayimu. 10 Kubanga Omwana w’Omuntu, yajjirira kunoonya n’okulokola abaabula.”\n11 Awo nga bakyawuliriza ebyo, Yesu n’abagerera olugero olulala. Mu kiseera ebyo yali asemberedde nnyo Yerusaalemi, era abantu ne balowooza nti obwakabaka bwa Katonda bugenda kutandika mu kiseera ekyo. 12 N’abagamba nti, “Waaliwo omukungu omu eyalaga mu nsi ey’ewala alye obwakabaka alyoke akomewo. 13 Bwe yali asitula n’ayita abaddu be kkumi n’abalekera mina[a] kkumi n’abagamba nti, ‘Muzisuubuzise okutuusa lwe ndidda.’\n17 “Mukama we n’amwebaza, n’amugamba nti, ‘Oli muddu mulungi nnyo. Kubanga obadde mwesigwa mu kintu ekitono ennyo, nkuwadde okufuga ebibuga kkumi.’\n20 “Awo omuddu omulala n’ajja, n’agamba mukama we nti, ‘Mina gye wandekera yiino, nagitereka bulungi. 21 Nakutya, kuba, nga bw’oli omuntu omukakanyavu, otwala ebitali bibyo, n’okungula n’ebibala by’otaasiga.’\n22 “Mukama we n’amuddamu nti, ‘Oli musajja mubi nnyo! Nzija kukusalira omusango ng’ebigambo byo by’oyogedde bwe biri. Wamanya nga ndi muntu mukalubo, nga ntwala ebitali byange, era nga nkungula bye saasiga, 23 kale, lwaki ensimbi zange tewazissa mu banka, bwe nandikomyewo nandizisanzeeyo nga zizadde n’amagoba?’\n26 “N’abaddamu nti, ‘Mbagamba nti oyo yenna alina, alyongerwako; ate oyo atalina, n’akatono k’alina kalimuggibwako. 27 Kaakano njagala abo bonna abalabe bange, abaajeema nga tebaagala mbeere kabaka waabwe, mubandeetere wano, mubattire mu maaso gange.’ ”\n28 Awo Yesu bwe yamala okwogera ebigambo ebyo, n’atambula ng’akulembedde abayigirizwa be okwolekera Yerusaalemi. 29 Bwe yali asemberera ebibuga Besufaage ne Besaniya ng’ali ku lusozi oluyitibwa olwa Zeyituuni, n’atuma abayigirizwa be babiri n’abagamba nti, 30 “Mugende mu kabuga akatuli mu maaso bwe munaaba mwakakayingira, munaalaba omwana gw’endogoyi, oguteebagalwangako, nga gusibiddwa awo. Mugusumulule, muguleete wano. 31 Singa wabaawo ababuuza nti, ‘Lwaki mugusumulula?’ Mumuddamu nti, ‘Mukama waffe agwetaaga.’ ”\n32 Awo abaatumibwa ne bagenda ne basanga omwana gw’endogoyi nga Yesu bwe yabagamba. 33 Era bwe baali nga bagusumulula bannannyini gwo ne bababuuza nti, “Lwaki musumulula omwana gw’endogoyi ogwo?”\n35 Omwana gw’endogoyi ne baguleeta eri Yesu, ne bagwaliirako eminagiro gyabwe, Yesu n’agwebagala. 36 Bwe yali ng’agenda, abantu ne baaliira ebyambalo byabwe mu luguudo.\n37 Awo bwe yatuuka oluguudo we luserengetera olusozi olwa Zeyituuni, ekibiina kyonna eky’abayigirizwa, ne batandika okutendereza Katonda, mu ddoboozi ery’omwanguka olw’ebyamagero bye yali akoze nga boogera nti,\n38 “Aweereddwa omukisa Kabaka ajja mu linnya lya Mukama!”\n39 Naye abamu ku Bafalisaayo abaali mu kibiina ne bagamba Yesu nti, “Omuyigiriza, lagira abayigirizwa bo basirike!”\n40 Yesu n’abaddamu nti, “Mbategeeza nti ssinga bo basirika, amayinja gano ganaaleekaana!”\n41 Awo Yesu bwe yali ng’asemberera ekibuga Yerusaalemi, bwe yakirengera, n’akikaabira. 42 N’agamba nti, “Singa otegedde leero ebireeta emirembe ebyakulagirwa! Naye kaakano bikukwekeddwa, amaaso go tegayinza kubiraba. 43 Ekiseera kigenda kutuuka abalabe bo lwe balikuzimbako ekigo okukwetooloola ne bakuzinda, 44 ne bakumerengulira ku ttaka munda mu bisenge byo ggwe n’abaana bo. Abalabe bo tebalirekawo jjinja na limu nga litudde ku linnaalyo, kubanga omukisa Katonda gwe yakuwa ogw’okulokolebwa wagaana okugukozesa.”\n45 Awo Yesu n’ayingira mu Yeekaalu n’agobamu abaali batundiramu. 46 N’abagamba nti, “Kyawandiikibwa nti, ‘Ennyumba yange eneebanga ya kusinzizangamu,’ naye mmwe mugifudde ‘empuku y’abanyazi.’ ”\n47 Okuva mu kiseera ekyo Yesu n’ayigirizanga mu Yeekaalu buli lunaku. Naye bakabona abakulu n’abannyonnyozi b’amateeka, n’abakulembeze b’Abayudaaya ne bagezaako okufuna akaagaanya we banaamuttira. 48 Naye ne balemwa kubanga abantu bonna baamussaako nnyo omwoyo nga bamuwuliriza.\nLCB : Lukka 19


Bukedde Online - Bakanyama bakoonye enju y'omutuuze\nBakanyama bakoonye enju y'omutuuze\nPoliisi ebasuuzizza mmotoka mwe babadde bakukusiza ente n'embuzi\nOmupangisa atunze ennyumba ya ssentebe n'a...\nBy Emmanuel Balukus\nOMUTUUZE ali mu maziga oluvannyuma lwa bakanyama okukkakkana ku mayumba ge ne bagamenya n’okwonoona ebintu bye nga bamulanga kulemera ku ttaka. Bakanyama bano baasoose kusalako ekyalo Namabele mu divizoni y’e Nyenga mu disitulikiti y’e Buikwe nga babagalidde emiggo, embazzi, ensuuluulu, ennyondo n’ebirala.\nEnnyumba ya Nakiberu eyakoneddwa.\nBya EMMANUEL BALUKUSA OMUTUUZE ali mu maziga oluvannyuma lwa bakanyama okukkakkana ku mayumba ge ne bagamenya n'okwonoona ebintu bye nga bamulanga kulemera ku ttaka. Bakanyama bano baasoose kusalako ekyalo Namabele mu divizoni y'e Nyenga mu disitulikiti y'e Buikwe nga babagalidde emiggo, embazzi, ensuuluulu, ennyondo n'ebirala.\nProscovia Nakiberu gwe baakoonedde amayumba yategeezezza nga bakanyama bano bwe baamusalako ku Ssande nga bukya nga baasooka kumukonkona olwaggulawo ne bamutegeeza nga bwe baali batumiddwa Omuyindi nnannyini kkolero lya sukaali erya GM Sugar eyategeerekeseeko erya Akash okukoona ennyumba ye olw'okulemera ku ttaka.\nNakiberu yategeezezza nga bwe yabeegayirira obutakoona nnyumba ye n'abalaga n'ebbaluwa minisita w'ebyettaka, Beti Kamya gye yawandiikira RDC w'e Buikwe ng'ayimiriza okugoba abatuuze ku ttaka lino wabula tebaawulirizza.\nYategeezezza nti bakanyama baakulembeddwaamu omusajja eyategeerekeseeko erya Maliki eyakkaatirizza ng'ettaka kwe bali bwe liri ery'Omuyindi Akash nga liddukanyizibwa MMP Industrial park. Nakiberu yategeezezza ng'Omuyindi bwe yasooka okukozesa abapoliisi n'amagye okugoba abatuuze n'okubakaka okukwata ssente entono bave ku ttaka wabula abatuuze ne baddukira mu bakulembeze n'ewa minisita Kamya ssaako Palamenti era minisita Kamya nga February 5, omwaka guno yawandiikira RDC w'e Buikwe, Jane Francis Kagayi ng'amulagira okuggya abaserikale ku ttaka lino n'okuyimiriza okusengula n'okumenya amayumba g'abantu.\nNakiberu yategeezezza nti abaamenye ennyumba ze baayonoonye ebintu bye ne badduka ne ssente z'ekibiina. Ono yategeezezza nga bw'abadde omuwanika w'ekyalo era nga musuubuzi wa byannyanja era nga bakanyama babbye ssente obukade 37. Nakiberu yaddukidde ku Poliisi y'e Njeru n'atayambibwa kwe kugenda ewa RDC Kagayi. Ennyumba endala ezisoba mu 20 nazo baazimenye.\nRDC Kagayi yategeezezza ng'abamenye ennyumba bwe baakikoze mu bukyamu era yalagidde Poliisi ebanoonye ebakwate n'alagira n'Omuyindi Akash okuliyirira Nakiberu. Akash teyafunise kunnyonnyola ku nsonga eno.\nEnsibuko y'obubbi mu masomero yeetaaga okuzibikira


Ensonga za Kirumira zitandise okuwulirizibwa mu kkooti ya Buganda road | NTV\nHome » News » Akawungeezi » Ensonga za Kirumira zitandise okuwulirizibwa mu kkooti ya Buganda road\nAdded: 1 week 3 days ago\nKirumira case in court\nEnsonga za Kirumira zitandise okuwulirizibwa mu kkooti ya Buganda road\nOludda oluwawaabirwa lusabye omulamuzi wa kkooti esookerwako ku Buganda Road okugoba omusango guno kubanga Kirumira yaloopa mu kkooti nkyamu etalina buyinza kusalawo ku nsonga nnene ng’eno.\nMu kkooti esookerwako eya Buganda Road, Muhammad Kirumira gyeyawaabira gavumenti ya kuno nga agiranga okumukuumira mu kadukulu mu ngeri emenya amateeka era nga asaba ayimbulwe awatali kakwakkulizo konna.\nAb’oluganda lwe nga bakulemberwamu kitaawe Abubaker Kawooya webakedde okugumba, okuwulira ekinaava ew’omulamuzi wa kkooti eno Robert Mukanza.\nOludda oluwaabi lukiikiriddwa Jude Mbabali, so nga Jonathan Muwaganya y’abaddewo okulaba nga gavumenti tegukikka mu vvi.\nWabaddewo okweleega emiwula gy’obwongo wakati wa ba puliida bombi nga buli omu ajjuliza amateeka gegamu okukakasa ensonga.\nAwolereza gavumenti Jonathan Muwaganya atuuse n’okutegeeza omulamuzi nti kkooti gy’alamula terina na buyinza bwetengeredde okuwulira ensonga ennene ng’eno egwaniidde okuwulirwa kkooti enkulu beppo n’etaputa ssemateeka.\nOno ajunguledde n’ebyayogerwa abawawaabirwa mu kirayiro kyebaakuba eri kkooti, nti kirumira ono yasibwa mu bukyamu kubanga ne mukukwatiibwa okuggyibwa ewuwe yatuusibwa mu kkooti awoze emisango era oluvannyuma n’atwaliibwa ku limanda ng’etteeka bweriragira.\nTakomye awo alumirizza nti Kirumira ono si muntu wa bulijjo nga abangi bwebalowooza nga n’olw’ekyo mu kkooti ya polisi alina kuyisibwa bulala.\nKyokka puliida wa Kirumira, Jude Mbabali anafunyizza munne, bw’amujjukiza nti buli ky’akolebwa okuva Kirumirwa lweyakwatiibwa nga 1 February kyali kimenya mateeka.\nKirumira yakwatiibwa DPC w’e Wakiso kyokka nga akawayiiro namba 56 mu tteeka erirungamya poliisi ono yali alina kukwatiibwa muntu amusinga ku mayinja.\nMbabali era alumiriza nti etteeka lya poliisi ly’erimu mu kawayiiro namba 25 litegeeza nti omunt yenna okukwatiibwa alina okuggulwako emisango, ekintu ekitaakolebwa ku mulundi guno Kirumira bweyakwatiibwa nga nebweyatwaliibwa mu kkooti ate baamusomera misango mikadde.\nAkawayiiro kekamu era kalagira nti omuntu akwatiiddwa awatali kibaluwa ki bakuntumye alina kutwaliibwa mu kkooti esookerwako sso si eya poliisi nga bwekyakolebwa ku Kirumira.\nKino era kiba kimenyawo ebya Muwaganya by’ategezeezza omulamuzi nti kkooti ye terina buyinza buwuliriza musango guno.\nOmulamuzi Robert Mukanza, enjuyi zombi aziwulirizza bulungi kyokka n’abalagira okudda enkya okwongera okuwulira ensonga zino.\nOlunaku lw’eggulo, Kirumira obudde bwayongedde okumudugalira, Kkooti ya poliisi bweyamutereeddewo obukwakkulizo obuzibu okutuukiriza alyoke akkirizibwe okweyimirirwa.\nOno yatabukiddeyo n’atuuka n’okulangira abakulu mu kkooti ne poliisi okumufuula nabyewanga nga akaliga akaliira mu nte era n’addizibwa e Nalufenya agire nga awummula.\n‹ Ssaabasumba Lwanga yekokkodde abalimba, nga atongoza olunaku lw’evvu\nAbabundabunda batandise okweyiwa e Kisoro olw’okulwanagana okuli e Congo ›\nWaliwo abakubye ttooki mu bbaluwa ya afande Kayihura kuby’obukuubagano mu by’okwerinda\nPosted 21 hours 26 min ago..\nBangi baludde okuzifuna ssente z’abakadde, ge bakaaba ge bakomba\nPosted 21 hours 20 min ago..\nEBY’ENTAMBULA Z’ENNYONYI: Aba CASSOA baagala omusolo gutekebbwe ku tiketi\nPosted 21 hours 18 min ago..\nAb’ebyenjigiriza e Luweero batandise enkola ya tusomere wamu ,okulwanyisa obutamanya\nPosted 21 hours 5 min ago..\nPosted: 3 days 17 hours\nPosted: 2 days 18 hours


Abaana babiri okuva mu famire emu bafiiridde...\nNakiwala yagambye nti waliwo amateeka agasobola okuyitibwamu okuvunaana omuntu yenna anaakwatibwa ng’ayamba okulemeza abaana ku nguudo naddala ng’ayita mu kubawerako eby’okulya ne ssente era bwatwalibwa mu kkooti ne gumukka mu vvi asobola okusibwa oba okuwesebwa engasi.\nBino yabigambye bannamawulire ku Media Centre ng’ababuulira ebyatuukiddwaako olukiiko lwa baminisita olwatudde mu ofiisi ya Pulezidenti.\nNakiyingi yagambye nti waliwo ebbago ly’etteeka eddala eryayisibwa KCCA kyokka nga likyabulako mukono gwa loodi meeya erigenda okussibwa mu nkola okulaba ng’ekizibu ky’abaana b’okunguudo kisalirwa eddagala.\nKiyingi yagambye nti olukiiko lwa baminisita lwawadde ne gavumenti z’ebitundu naddala disitulikiti amagezi okuyisa amateeka agaazo okulwanyisa abaana b’oku nguudo.\nEra ne lukiriza okuwa minisitule y’ekikula ky’abantu obuwumbi obunukunkiriza mu mukaaga okukola ku kizibu ky’abaana b’oku nguudo.\nNakiwala yagambye nti okuva mu June w’omwaka guno abaana 725 be bakaggyibwa ku nguudo z’omu Kampala ne batwalibwa mu bifo gye bakubuumirwa.\nKyokka n’ategeeza nti olw’ebbula ly’ensimbi minisitule ye ebadde tenatuuka mu bifo birala nga Wakiso n’ewalala okuggya abaana ku nguudo.\nYagambye nti abaana abasing ku nguudo z’omu Kampala tebakyaliko era entegeka zikolebwa okulaba ng’ekizibu kino kituuka okufumwa.\nMinisita Florence Nakiwala Kiyingi,


Abasawo bagamba nti emikisa gy’omwana wange okuzaala mitono ddala kuba yayonooneka n’amagumba gaakosebwa.\nESSANYU ly’omuzadde kuzaala mwana ate bwe kituuka ku w’obuwala kiyitirira naddala ng’akuze n’atuuka ku kkula ly’obufumbo.\nNaye teebeereza omwana wo abantu ab’emitima egy’ekitujju okumufumbiza mu pulayimale!\nBandibaddeko abantu be ssimanyi naye baze ne muka kitaawe be baatuusa muwala wange eyasooka ku kibambulira kino.\nNze Jane Nabatanzi nga nkola gwa bulimi ku kyalo Kulubbi -Katosi mu disitulikiti y’e Mukono.\nNga nkyali muwala muto, nafunayo munnange e Masajja bwe twasiimagana ne twutandika omukwano ogw’ekimemmette era Mukama n’atuwa n’ekirabo ky’omwana omuwala.\nOno yali mwana wange ow’obuvubuka wadde ye munnange, yalinayo abaana be abakulu nga yayawukana ne nnyabwe olw’ensonga ezitali zimu.\nBwe yampitiramu ne nsalawo okumwagala tutandike obulamu obupya. Munnange yakyuka era buli omu n’atandika okubeera yekka naye ne nsigaza omwana wange.\nEkyewuunyisa ye baze okwekobaana ne mulamu wange Kayondo ne banzibako omwana wange nga wa myaka esatu mu 2004 ekintu ekyampisa obubi ddala.\nNaloopa eky’okubula kw’omwana wange ku poliisi y’e Katwe n’e Katosi gye nali nzize wabula ne siyambibwa engeri omwana gye yali atwaliddwa e Kayunga ate nga nange nzize e Katosi okuyiiya obulamu.\nKitaawe bwe yamutuusa, yamutwala wa jjajja we omusajja e Bunyumya-Kayunga era saddamu kubawuliza okutuusa wano jjo ly’abalamu taata we lw’ankubidde essimu ng’andagira okunona muwala wange mu ka tawuni e Kayunga bwe mba nkyayagala okumusanga nga mulamu.\nNasitukiramu kyokka ηηenda okumukubako amaaso nga tasobola wadde okutambula obulungi. Namutuusiza mu ddwaaliro e Katosi gye yeekebejjebwa ne kizuulibwa nti abadde akuluusanyizibwa okumala ebbanga.\nNga tuzze awaka, namuteeka ku nninga n’antegeeza nga jjajja mukyala (atazaala kitaawe) bwe yamufumbiza ew’omusomesa we n’atandika okumukozesa mu nsonga z’abafumbo ne bamugaana okubuulirako omuntu yenna nga bamutiisa okumusindikira amayembe okumunywamu omusaayi afe.\nBuli lwe yasabanga ebyetaago by’essomero n’awaka nga bamulagiriza okugenda ewomusomesa ku mpaka era olw’obuto yali talina kyakukola kuba buli lwe yagaananga nga bamuloopa ewa kitaawe eyamutiisanga okumutta.\nYalaba kimuyitiriddeko n’ajeema okudda ew’omusomesa era kitaawe kwe kunkubira essimu munone.\nEbyo byonna byandibadde awo wabula kitaawe bwe namugamba ku nsonga zino yayomba n’aggyako n’essimu ekyandeetera okulowooza nga bwe yali amanyi ku lukwe luno era balya butaala ku kyalo.\nOmwana kati wa myaka 13 naye tasobola kusitula kintu kizitowa wadde okukola emirimu egy’amaanyi.\nNsaba poliisi, ebibiina ebirwanirira eddembe ly’abaana n’abakyala okunnyamba bakwate abaafumbiza omwana wange kuba yeetaaga okubuulirira n’obujjanjabi ate sirina ssente. Kuba ku ssimu 0702 501 890.